open-index/open-wikipedia-markdown huggingface dataset:
സിഡ്നി തോംപ്സൺ ഡോബെൽ

**സിഡ്നി തോംപ്സൺ ഡോബെൽ** ഇംഗ്ലീഷ് കവിയും നിരൂപകനുമായിരുന്നു. സിഡ്നിയെൻഡിസ് എന്നാണ് തൂലികാനാമം. 1824 ഏപ്രിൽ 5-ന് കെന്റിലെ ക്രാൻബ്രൂക്കിൽ ജനിച്ചു. 
## ജീവിതരേഖ
സ്കൂളിലോ യൂണിവേഴ്സിറ്റിയിലോ വിദ്യാഭ്യാസം നടത്തിയിട്ടില്ല. സ്വതന്ത്രചിന്താഗതിക്കാരനായിരുന്ന പിതാവ് ജോൺ ഡോബെൽ സർക്കാരിനേയും ഭരണത്തേയും കുറിച്ച് ഒരു ലഘുലേഖ പ്രസിദ്ധീകരിക്കുകയുണ്ടായി. പിതാവിന്റെ സ്വാധീനം കാരണം ഡോബെൽ യൂറോപ്പിലെ മിതവാദി പ്രസ്ഥാനത്തിൽ അതീവതത്പരനായിരുന്നു. 1848-ൽ യൂറോപ്പിൽ അരങ്ങേറിയ വിപ്ലവങ്ങളാൽ പ്രചോദിതനായി ഇദ്ദേഹം രചിച്ച *ദ് റോമൻ* എന്ന നാടകീയകാവ്യം 1850-ൽ പ്രസിദ്ധീകരിച്ചു. *കാർലൈൽ, റസ്കിൻ, ടെന്നിസൻ, ബ്രൗണിങ്* തുടങ്ങിയ മഹാശയന്മാരുമായി സൗഹൃദം സ്ഥാപിക്കാൻ ഇതു സഹായകമായി.
## സ്പാസ് മോഡിക് കവന സമ്പ്രദായം
സ്പാസ് മോഡിക് കവന സമ്പ്രദായത്തിന്റെ പ്രണേതാക്കളിൽ ഒരാളായാണ് ഡോബെൽ അറിയപ്പെടുന്നത്. അപ്രതിഹതമായ വികാരങ്ങളും, അവ്യവസ്ഥിതവും ശ്ലഥബദ്ധവുമായ ബിംബവിധാനവുമാണ് ഈ കാവ്യസമ്പ്രദായത്തിന്റെ സവിശേഷത. ആംഗലകവിയായ ബൈറനെ വിശേഷിപ്പിക്കാൻ കാർലൈൽ ആണ് ആദ്യമായി ഈ സാഹിത്യസംജ്ഞ പ്രയോഗിച്ചത്. പി.ജെ. ബെയ്ലി, ജോൺ സ്റ്റാന്യൻ ബിഗ്, സിഡ്നി ഡോബെൽ, അലക്സാണ്ടർ സ്മിത്ത് എന്നിവരെ ബന്ധപ്പെടുത്തി 1853-ൽ ചാൾസ് കിംഗ്സ്ലി പ്രയോഗിച്ചതോടെ ഈ പദം പ്രചാരം നേടി. ഡോബെലിന്റെ നിരവധി ഉപന്യാസങ്ങളിൽ ഈ ശൈലിയുടെ സൗന്ദര്യ ശാസ്ത്രം പഠനവിധേയമാകുന്നുണ്ട്. 1876-ൽ *തോട്ട്സ് ഓൺ ആർട്ട്*, *ഫിലോസഫി ആൻഡ് റിലീജിയൻ* എന്ന പേരിൽ ജോൺ നിക്കോൾ ഈ ഉപന്യാസങ്ങൾ സമാഹരിച്ചു പ്രസിദ്ധീകരിച്ചു. അന്തർജ്ഞാനത്തേയും കാര്യങ്ങളുടെ പരസ്പരബന്ധത്തേയും പറ്റിയുള്ള കാല്പനിക സങ്കല്പത്തിലൂന്നിയതും രൂപസംബന്ധമായ സകല വിലക്കുകളേയും വലിച്ചെറിയുന്നതുമായിരുന്നു സ്പാസ് മോഡിക് പ്രസ്ഥാനക്കാരുടെ രീതി. സന്ദേഹത്തിൽ നിന്നു വിശ്വാസത്തിലേക്കും അവ്യവസ്ഥിതത്വത്തിൽ നിന്നു സുവ്യവസ്ഥയിലേക്കുമുള്ള മനുഷ്യന്റെ പുരോഗമനത്തെ വിഷയമാക്കി ഒരു കാവ്യത്രയം രചിക്കാൻ ഡോബെൽ ആഗ്രഹിച്ചിരുന്നെങ്കിലും ബാൾഡർ (1853) എന്ന കാവ്യം മാത്രമേ പ്രസിദ്ധീകരിക്കാൻ കഴിഞ്ഞുള്ളൂ. ഈ കവിത പറയത്തക്ക വിജയം കൈവരിച്ചില്ലെന്നു മാത്രമല്ല, *ഫേർമീലിയൻ..... എ സ്പാസ്മോഡിക് ട്രാജഡി* എന്ന പേരിൽ ഡബ്ലിയൂ.ഇ.എയ്റ്റൂൺ അടുത്തവർഷം തന്നെ ഇതിന്റെ ഹാസ്യവിഡംബനം രചിക്കുകയും ചെയ്തു.

നിരവധി ഭാവഗീതങ്ങളും അലക്സാണ്ടർ സ്മിത്തുമായി ചേർന്ന് ക്രിമിയൻ യുദ്ധത്തെക്കുറിച്ച് 1855-ൽ രചിച്ച ഗീതകപരമ്പരയും ഡോബെലിന്റെ സംഭാവനയായി ലഭിച്ചിട്ടുണ്ട്. 1874 ഓഗസ്റ്റ് 22-ന് ഗ്ലസറ്റർഷയറിലെ നെയ്ൽ സ്വർത്തിൽ ഇദ്ദേഹം അന്തരിച്ചു.

## അവലംബം
*http://www.britannica.com/EBchecked/topic/167246/Sydney-Thompson-Dobell
*http://allpoetry.com/Sydney_Thompson_Dobell
*http://www.encyclopedia.com/topic/Sydney_Thompson_Dobell.aspx

വർഗ്ഗം:1824-ൽ ജനിച്ചവർ
വർഗ്ഗം: 1874-ൽ മരിച്ചവർ
വർഗ്ഗം:ഏപ്രിൽ 5-ന് ജനിച്ചവർ
വർഗ്ഗം:ഓഗസ്റ്റ് 22-ന് മരിച്ചവർ

വർഗ്ഗം:ഇംഗ്ലീഷ് കവികൾ
രചന നാരായണൻകുട്ടി

മലയാളത്തിലെ ഒരു ചലച്ചിത്രനടിയും ടി. വി. അവതാരകയും ആണ് **രചന നാരായണൻകുട്ടി**.

## ജീവിതരേഖ
നാരായണൻ കുട്ടിയുടേയും നാരായണിടേയും രണ്ടു മക്കളിൽ ഒരാളായിട്ട് തൃശ്ശൂർ ജില്ലയിൽ ആണ് രചനയുടെ ജനനം. വിദ്യാർത്ഥിയായിരുന്നപ്പോൾ സ്‌ക്കൂൾ കലോത്സവങ്ങളിൽ ശാസ്ത്രീയനൃത്തം, ഓട്ടൻ തുള്ളൽ, കഥകളി, കഥാപ്രസംഗം തുടങ്ങിയ ഇനങ്ങളിൽ പങ്കെടുത്തു.  നാലാം ക്‌ളാസുമുതൽ പത്തുവരെ തൃശൂർ ജില്ലാ കലാതിലകമായിരുന്നു. പിന്നീട് യൂണിവേഴ്‌സിറ്റി കലാതിലകമായും തിരഞ്ഞെടുക്കപ്പെട്ടിട്ടുണ്ട്.

## അഭിനയജീവിതം
തൃശൂർ ടൌണിൽ ഒരു മാനേജ്മെന്റ് സ്കൂളിൽ ഇംഗീഷ് അധ്യാപികയായി ജോലി ചെയ്തിരുന്ന അവസരത്തിൽ മിനിസ്ക്രീനിൽ അഭിനയ രംഗത്തെത്തി. മഴവിൽ മനോരമയിലെ **മറിമായം** എന്ന ആക്ഷേപ ഹാസ്യ പരിപാടിയിൽ വൽസല എന്ന കഥാപാത്രം ചെയ്യുന്ന രചന, റേഡിയോ ജോക്കിയായും പ്രവർത്തിച്ചിട്ടുണ്ട്.രചന നായികയായ ആദ്യചലച്ചിത്രമാണ് ലക്കി സ്റ്റാർ.

## ചലച്ചിത്രങ്ങൾ
-

## അവലംബം


## പുറത്തേക്കുള്ള കണ്ണികൾ
* 
* m3db
* asianetnews 
* Mathrubhumi
 
വർഗ്ഗം:മലയാളചലച്ചിത്രനടിമാർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
വർഗ്ഗം:1985-ൽ ജനിച്ചവർ
എൻ.വി. കൃഷ്ണൻ മാസ്റ്റർ

കളരിപ്പയറ്റ് കലാരംഗത്തെ പ്രമുഖ വ്യക്തിത്വമാണ് **എൻ.വി. കൃഷ്ണൻ മാസ്റ്റർ** (ജനനം :). മഞ്ജു വാര്യർ, വിനീത്കുമാർ തുടങ്ങി നിരവധി പ്രശസ്തരുടെ ഗുരുകൂടിയാണ്. 27 വർഷമായി പയ്യന്നൂരിൽ സ്വന്തം നൃത്തവിദ്യാലയം നടത്തുന്നു.

## ജീവിതരേഖ
ചന്തുപ്പണിക്കരുടെ ശിഷ്യനായ പി.വി. കുഞ്ഞിക്കണ്ണമാരാരിൽ നിന്ന് കഥകളിയിലും  പരിശീലനം നേടിയിട്ടുണ്ട്. രുക്മിണിദേവി അരുൺഡേലിന്റെ കലാക്ഷേത്രത്തിൽ പഠനംപൂർത്തിയാക്കി അവിടെ തന്നെ പാർട്ട് ടൈം അധ്യാപകനായി ചേർന്നു.  ലോകപ്രശസ്ത നർത്തകനായ വി.പി. ധനഞ്ജയന്റെ ഭരതകലാഞ്ജലിയിലും സേവനമനുഷ്ഠിച്ചു.കളരിപ്പയറ്റ് കലാരംഗത്ത് 55 വർഷത്തെ പാരമ്പര്യമുണ്ട്. 

## പുരസ്‌കാരങ്ങൾ
*1998 ൽ കേരള സംഗീത നാടക അക്കാദമി അവാർഡ് നൽകി ആദരിച്ചു.
*കേരള സംഗീത നാടക അക്കാദമിയുടെ 2012ലെ കലാരത്ന ഫെലോഷിപ്പ്

## അവലംബം

## പുറം കണ്ണികൾ

വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കളരിപ്പയറ്റു വിദഗ്ദ്ധർ
ഹെഫേസ്റ്റസ്

ഗ്രീക്ക് പുരാണകഥകളിലെ സ്യൂസിൻറേയും  ഹീരയുടേയും പുത്രനാണ്   അഗ്നിദേവനായ **ഹെഫേസ്റ്റസ്**,  **വൾക്കൻ** ,  **മുൾസിബർ** എന്നീ പേരുകളിലും അറിയപ്പെടുന്നു. സുരസുന്ദരന്മാർക്കിടയിൽ തികച്ചും വിരൂപനും മുടന്തനുമാണ്  ഹെഫേസ്റ്റസ്  . പിതാവിനെതിരെ മാതാവിന്റെ പക്ഷം പിടിച്ചതിന്  ഒളിമ്പസ്സിൽ  നിന്ന് പുറന്തളളപ്പെട്ടതായി സൂചനയുണ്ട് . ദേവന്മാർക്കായുളള ആയുധങ്ങൾ  വൾക്കൻറെ പണിശാലകളിലാണ് നിർമ്മിക്കപ്പെടുന്നതെന്നും അഗ്നിപർവ്വതങ്ങൾക്കടിയിലാണ്  പണിശാലകളെന്നും, അവിടെ തിരുതകൃതിയായി പണി നടക്കുമ്പോളാണ് പൊട്ടിത്തെറികളുണ്ടാവുന്നതെന്നുമാണ് കവി ഭാവന. 
ഹേഫസ്റ്റസിന്റെ പത്നിയാണ് അഫ്രോഡൈറ്റി.

### അവലംബം


വർഗ്ഗം:ഗ്രീക്ക് ദൈവങ്ങൾ
പബ്ലിക് കീ ക്രിപ്റ്റോഗ്രഫി

ഒരു സന്ദേശത്തെയോ, വാക്യത്തിനെയോ അനായാസം വായിക്കാനോ മനസ്സിലാക്കാനോ കഴിയാത്തവണ്ണം മാറ്റിയെഴുതുന്ന (പൂട്ടുന്ന) സാങ്കേതിക വിദ്യകളെ പൊതുവായി ഗൂഢാലേഖനവിദ്യ (ക്രിപ്റ്റോഗ്രഫി) എന്നു വിശേഷിപ്പിക്കാവുന്നതാണ്. സന്ദേശമയയ്ക്കുന്നയാളിന്റെയും കൈപ്പറ്റുന്നയാളുടെയും കൈയിലുള്ള കീകൾ വ്യത്യസ്തമായുള്ള ഗൂഢാലേഖനവിദ്യാ രീതിയെ **പബ്ലിക് കീ ക്രിപ്റ്റോഗ്രഫി**  അല്ലെങ്കിൽ  **എസിമെട്രിക് കീ ക്രിപ്റ്റോഗ്രഫി** എന്ന് വിളിക്കുന്നു. ഈ സാങ്കേതികവിദ്യയിൽ പൊതു താക്കോൽ (പബ്ലിക്ക് കീ) ഉപയോഗിച്ച് സന്ദേശത്തെ പൂട്ടുകയും (എൻക്രിപ്റ്റ്) സ്വകാര്യ താക്കോൽ (പ്രൈവറ്റ് കീ) ഉപയോഗിച്ച് തുറക്കുകയും (ഡീക്രിപ്റ്റ്) ചെയ്യുന്നു. ആർ.എസ്.എ. അൽഗൊരിതം പബ്ലിക് കീ ക്രിപ്റ്റോഗ്രഫിക്ക് ഉദാഹരണമാണ്. അത്തരം കീ ജോഡികളുടെ ജനറേഷൻ വൺ-വേ ഫംഗ്ഷനുകൾ എന്ന് വിളിക്കുന്ന ഗണിതശാസ്ത്രപരമായ പ്രശ്നങ്ങളെ അടിസ്ഥാനമാക്കിയുള്ള ക്രിപ്റ്റോഗ്രാഫിക് അൽഗോരിതങ്ങളെ ആശ്രയിച്ചിരിക്കുന്നു. ഫലപ്രദമായ സുരക്ഷയ്ക്ക് പ്രൈവറ്റ് കീ സ്വകാര്യമായി സൂക്ഷിക്കേണ്ടതുണ്ട്; സുരക്ഷയിൽ വിട്ടുവീഴ്ച ചെയ്യാതെ പബ്ലിക് കീ പരസ്യമായി വിതരണം ചെയ്യാൻ കഴിയും.

അത്തരമൊരു സിസ്റ്റത്തിൽ, ഉദ്ദേശിച്ച റിസീവറിന്റെ പബ്ലിക് കീ ഉപയോഗിച്ച് ഏതൊരു വ്യക്തിക്കും ഒരു സന്ദേശം എൻ‌ക്രിപ്റ്റ് ചെയ്യാൻ കഴിയും, പക്ഷേ എൻ‌ക്രിപ്റ്റ് ചെയ്ത സന്ദേശം റിസീവറിന്റെ സ്വകാര്യ കീ ഉപയോഗിച്ച് മാത്രമേ ഡീക്രിപ്റ്റ് ചെയ്യാൻ കഴിയൂ. ഉദാഹരണത്തിന്, അനുയോജ്യമായ ഒരു സൈമെട്രിക് കീ ക്രിപ്റ്റോഗ്രഫിക്ക് വേണ്ടി ഒരു ക്രിപ്റ്റോഗ്രാഫിക് കീ ജനറേറ്റുചെയ്യാൻ ഒരു സെർവർ പ്രോഗ്രാമിനെ അനുവദിക്കുന്നു, തുടർന്ന് പുതുതായി ജനറേറ്റുചെയ്‌ത സൈമെട്രിക് കീ എൻ‌ക്രിപ്റ്റ് ചെയ്യുന്നതിന് ക്ലയന്റിന്റെ പരസ്യമായി പങ്കിട്ട പബ്ലിക് കീ ഉപയോഗിക്കാൻ ഇത് അനുവദിക്കുന്നു.
## അവലംബം

വർഗ്ഗം:ഗൂഢശാസ്ത്രം
സിമെട്രിക് കീ ക്രിപ്റ്റോഗ്രഫി

ഒരു സന്ദേശത്തെയോ, വാക്യത്തിനെയോ അനായാസം വായിക്കാനോ മനസ്സിലാക്കാനോ കഴിയാത്തവണ്ണം മാറ്റിയെഴുതുന്ന (പൂട്ടുന്ന) സാങ്കേതിക വിദ്യകളെ പൊതുവായി ഗൂഢശാസ്ത്രം (ക്രിപ്റ്റോഗ്രഫി) എന്നു വിശേഷിപ്പിക്കാവുന്നതാണ്. സന്ദേശമയയ്ക്കുന്നയാളിന്റെയും കൈപ്പറ്റുന്നയാളുടെയും കൈയിലുള്ള കീകൾ ഒന്നുതന്നെയായുള്ള ഗൂഢശാസ്ത്രരീതിയെ **സിമെട്രിക് കീ ക്രിപ്റ്റോഗ്രഫി** എന്ന് വിളിക്കുന്നു.

ഈ സാങ്കേതിക വിദ്യ കമ്പ്യൂട്ടർ ഇതര ലോകത്ത് നൂറ്റാണ്ടുകളായി ഉപയോഗിച്ചു പോന്നതായിരുന്നു. നെറ്റ്വർക്കും ഇന്റർനെറ്റ് ഉപയോഗവും ശക്തിപ്രാപിച്ചപ്പോൾ സുരക്ഷിതമായ വിധത്തിൽ സന്ദേശം കൈമാറ്റം ചെയ്യേണ്ടുന്ന വിദ്യ വികസിപ്പിക്കേണ്ടതായി വന്നു. തദ്ഫലമായി നിരവധി അൽഗൊരിതങ്ങൾ വികസിപ്പിക്കുകയുണ്ടായി. അനവധി വിധത്തിൽ സിമട്രിക് ക്രിപ്റ്റോഗ്രാഫി നടപ്പിൽ വരുത്താവുന്നതാണു. പുതു പരീക്ഷണങ്ങളും, റിസേർച്ച് പ്രോജക്റ്റുകളും ഇതിൽ നടത്തിവരുന്നു. ഡാറ്റ എൻക്രിപ്ഷൻ സ്റ്റാൻഡേഡ്, അഡ്വാൻസ്ഡ് എൻക്രിപ്ഷൻ സ്റ്റാൻഡേഡ് എന്നിവ സിമെട്രിക് കീ ക്രിപ്റ്റോഗ്രഫി സിസ്റ്റങ്ങളാണ്.

വർഗ്ഗം:ഗൂഢശാസ്ത്രം
വില്യം ടോബിയാസ് റിംഗിൾടോബ്‌

കേരളത്തിലെത്തിയ ആദ്യത്തെ പ്രൊട്ടസ്റ്റന്റ് മിഷണറിയാണ് **വില്യം ടോബിയാസ് റിംഗിൾടൗബെ** (William Tobias Ringeltaube). 1770 ആഗസ്റ്റ് 8-ന് പോളണ്ടിലെ ഷിഡ്‌വോവിറ്റ്സെയിൽ ജനിച്ചു. ലൂഥറൻ വിശ്വാസിയായിരുന്ന പിതാവ് ഗോട്‌ലീബ് റിംഗിൾടൗബെ ഷിഡ്‌വോവിറ്റ്സെ വികാരിയായിരുന്നു. ഹാല്ലെ സർവകലാശാലയിൽ വിദ്യാഭ്യാസം കഴിഞ്ഞ ടൗബെ 1796-ൽ ജർമ്മനിയിലെ വെർണിഗറോഡിൽ പുരോഹിതവൃത്തിക്ക് നിയോഗിക്കപ്പെട്ടു. 1797-ൽ എസ്.പി.സി.കെ (സൊസൈറ്റി ഫോർ ദ് പ്രൊപഗേഷൻ ഒഫ് ക്രിസ്റ്റ്യൻ നോളജ്) യുടെ മിഷണറിയായി കൊൽക്കത്തയിൽ എത്തിയെങ്കിലും 1799-ൽ ഇംഗ്ലണ്ടിലേക്ക് മടങ്ങിപ്പോകേണ്ടിവന്നു. 1803-ൽ എൽ.എം.എസ്. (ലണ്ടൻ മിഷൻ സൊസൈറ്റി) അംഗമാകുകയും 1804-ൽ വീണ്ടും ഇന്ത്യയിൽ മിഷണറിപ്രവർത്തനങ്ങൾക്കായി എത്തുകയും ചെയ്തു.

സഹമിഷനറിമാരോടൊപ്പം ദക്ഷിണേന്ത്യയിൽ തരങ്കംപാടി (Tranquebar)യിലെത്തിയ ഇദ്ദേഹം തമിഴ് ഭാഷയിൽ പ്രാവീണ്യം നേടി സാമാന്യജനങ്ങൾക്കിടയിൽ പ്രവർത്തിച്ചു. തിരുവിതാംകൂറിലെ ആദ്യകാല ക്രൈസ്തവരിലൊരാളായ വേദമാണിക്കത്തിന്റെ അഭ്യർഥനയനുസരിച്ച് 1806-ൽ മൈലാടി ഗ്രാമത്തിലെത്തി. ക്രിസ്തുമതത്തിൽ ആകൃഷ്ടരായ നിരവധിപേർ അവിടെ ഉണ്ടായിരുന്നു. അവർക്കു പഠനത്തിനായി ഒരു ഉപദേശിയെ ഏൽപ്പിച്ച് തിരുവനന്തപുരത്തേക്ക് പോയി. ബ്രിട്ടിഷ് റസിഡന്റായിരുന്ന കേണൽ കോളിൻ മെക്കോളെയാണ്  ടൗബെയ്ക്ക് തിരുവനന്തപുരത്ത് ആവശ്യമായ സഹായങ്ങൾ നൽകിയത്.  മൈലാടിയിൽ ഒരു ക്രൈസ്തവദേവാലയം പണിയുന്നതിനായി ദിവാന്റെ അനുമതിക്കു ശ്രമിച്ചെങ്കിലും വിജയിച്ചില്ല. വൈകാതെ പള്ളിനിർമ്മാണത്തിന് ബ്രിട്ടീഷ് ഉദ്യോഗസ്ഥർ വഴി രാജാവിന്റെ അനുമതി നേടാനായെങ്കിലും ദിവാന്റെയും ബ്രാഹ്മണരുടെയും പ്രതികൂലാവസ്ഥ കണക്കിലെടുത്ത് ടൗബെ മൈലാടിയിൽ നിന്ന് തിരുനെൽവേലിയിലുള്ള പാളയംകോട്ടയിലേക്കു പോയി. അവിടെ മൂന്ന് വർഷം സുവിശേഷപ്രചാരണത്തിനും  ചെലവഴിച്ചു. ഇതിനിടെ വീണ്ടും മൈലാടിയിലെത്തിയ അദ്ദേഹം നിരവധിപ്പേരെ ജ്ഞാനസ്നാനം ചെയ്യിക്കുകയും അവരുടെ പുതിയ ഉപദേശിയായി വേദമാണിക്കത്തെ നിയമിക്കുകയും ചെയ്തു. അധികാരികളുടെ സമീപനത്തിൽ പിന്നീട് വന്ന മാറ്റം ദേവാലയനിർമ്മാണത്തിന് അനുമതി ലഭിക്കുവാൻ കാരണമായി.  തിരുനെൽവേലിയിലും തിരുവിതാംകൂറിലും  നിരന്തരം സഞ്ചരിച്ച് സുവിശേഷപ്രവർത്തനം നടത്തി.  1810-ൽ ഉദയഗിരിയിലേക്കും 1812-ൽ മൈലാടിയിലേക്കും ടൗബെ താമസം മാറി. മൈലാടിയിലുൾപ്പെടെ തിരുവിതാംകൂറിൽ ഏഴ് പ്രാർഥനാസമൂഹങ്ങൾ സ്ഥാപിച്ചു. എല്ലാ പ്രാർഥനാസമൂഹങ്ങളോടനുബന്ധിച്ചും വിദ്യാലയങ്ങളും പ്രവർത്തിച്ചിരുന്നു. സമൂഹത്തിന്റെ താഴെക്കിടയിലുള്ളവർക്കും പെൺകുട്ടികൾക്കും ഇംഗ്ളീഷ് വിദ്യാഭ്യാസം ലഭിക്കുവാൻ ഇത് സഹായകമായി. ടൗബെ താഴ്ന്ന ജാതിക്കാരുടെ ഉന്നമനത്തിനും ക്ഷേമത്തിനും വേണ്ടിയാണ് കൂടുതലും പ്രവർത്തിച്ചത്. ജനങ്ങളിൽ അധികഭാരം ചുമത്തിയിരുന്ന ചില നികുതികൾ റദ്ദാക്കുവാൻ ഇദ്ദേഹം ദിവാനും റസിഡന്റുമായിരുന്ന 
മൺറോയെ പ്രേരിപ്പിച്ചത് കൂടുതൽ ജനപ്രീതി നേടുവാനിടയാക്കി.

അനാരോഗ്യംമൂലം ഇദ്ദേഹം കേരളത്തിലെ പ്രവർത്തനങ്ങൾക്ക് വേദമാണിക്കത്തെ ചുമതലപ്പെടുത്തിയതിനുശേഷം 1816-ൽ ശ്രീലങ്കയിലേക്കും പിന്നീട് മലാക്കയിലേക്കും പോയി. ഇദ്ദേഹത്തിന്റെ മരണത്തെക്കുറിച്ച് കൃത്യമായ വിവരങ്ങൾ ലഭ്യമല്ല. മലയായിലെ കിരാതജാതിക്കാർ ഇദ്ദേഹത്തെ കൊന്നുവെന്നും, മധ്യ ആഫ്രിക്കയിലെ നരഭോജികൾ 1820-ൽ ഇദ്ദേഹത്തെ കൊലപ്പെടുത്തിയെന്നും, ഈ രണ്ടുവിധത്തിലുമല്ല, ഒരു കപ്പൽ യാത്രാമധ്യേ ഇദ്ദേഹം മരിക്കുകയാണുണ്ടായതെന്നുമുള്ള വ്യത്യസ്ത അഭിപ്രായങ്ങളുണ്ട്.

## അവലംബം

വർഗ്ഗം:1770-ൽ ജനിച്ചവർ
വർഗ്ഗം:ഇന്ത്യയിലെ പ്രൊട്ടസ്റ്റന്റ് മതപ്രചാരകർ
ആർ.എസ്.എ. അൽഗൊരിതം

ഒരു പബ്ലിക് കീ ക്രിപ്റ്റോഗ്രഫി അൽഗൊരിതമാണ് **ആർ.എസ്.എ. അൽഗൊരിതം**. ഇതുണ്ടാക്കിയത് റോൺ റിവസ്റ്റ് (Ron Rivest), അഡി ഷമീർ (Adi Shamir), ലെനാർഡ് അഡ്ല്മാൻ (Leonard Adleman) എന്നിവരാണ്. ഇവരുടെ പേരുകളുടെ ആദ്യാക്ഷരങ്ങളിൽ നിന്നാണ് ഈ അൽഗൊരിതത്തിന് അർ.ഏസ്.ഏ (RSA) എന്ന പേര് വന്നത്. വലിയ സംഖ്യകളുടെ ഘടകങ്ങൾ കണ്ടെത്തുന്നത് അത്ര എളുപ്പമല്ല എന്നതാണ് ഈ അൽഗൊരിതത്തിന്റെ കേന്ദ്രതത്ത്വം. ഏത് പബ്ലിക് കീ എൻക്രിപ്ഷൻ രീതിയിലേതും പോലെ ഇവിടെയും ഒരു പബ്ലിക് കീയും ഒരു പ്രൈവറ്റ് കീയുമുണ്ടാകും. പബ്ലിക് കീ രണ്ട് അഭാജ്യസംഖ്യകളുടെ ഗുണനഫലവും (n) ഒരു എൻക്രിപ്ഷൻ ഘാതവും (e) ചേർന്ന ക്രമജോഡിയായിരിക്കും (n,e). n ഉം ഡീക്രിപ്ഷൻ ഘാതമായ d യും ചേർന്ന ക്രമജോഡിയായ (n,d) ആണ് പ്രൈവറ്റ് കീ.

## ഉദാഹരണം
RSA അൽഗോരിതം മൂന്ന് പ്രക്രിയകൾ അടങ്ങുന്നു കീ ഉത്പാദനം,എൻക്രിപ്ഷൻ,ഡീക്രിപ്ഷൻ. 
### കീ ഉല്പാദനം
* രണ്ട് അഭാജ്യസംഖ്യകൾ (p,q) എടുക്കുക. p= 29 ഉം q = 31 ഉം ആണെന്ന് വയ്ക്കുക
* ഇവയുടെ ഗുണനഫലമാണ് പബ്ലിക് കീയുടെ ഒരു ഭാഗമായ n. n = p * q = 29 * 31 =  899
* n ന്റെ ടോഷ്യന്റ് ഫലനമായ φ(n) കണ്ടെത്തുക. φ(n) = φ(899) = φ(29*31) = 28*30 = 840
* എൻക്രിപ്ഷൻ ഘാതമായ e തിരഞ്ഞെടുക്കുക. e തിരഞ്ഞെടുക്കുമ്പോൾ രണ്ട് കാര്യങ്ങൾ ഉറപ്പുവരുത്തേണ്ടതുണ്ട്. 1 U_{\phi(n)} എന്ന ഗ്രൂപ്പിൽ e യുടെ വിപരീത അംഗമായ d ആണ് ഡീക്രിപ്ഷൻ ഘാതം. അതായത് e * d ≡ 1 (mod φ(n)) ആയിരിക്കണം. d, e എന്നിവയുടെ ഗുണനഫലത്തെ φ(n) കൊണ്ട് ഹരിച്ചാൽ ശിഷ്ടം 1 ലഭിക്കണം എന്നർത്ഥം. യൂക്ലിഡിന്റെ എക്സ്റ്റെൻഡഡ് അൽഗൊരിതം ഉപയോഗിച്ചാൽ d കണ്ടുപിടിക്കാം. ഇവിടെ d = 611 എന്ന് ലഭിക്കുന്നു (611 * 11 = 6721 ≡ 1 mod 840)
* അതായത്, പബ്ലിക് കീ (899,11) ആണെന്നും പ്രൈവറ്റ് കീ (899,611) ആണെന്നും ലഭിക്കുന്നു.

### എൻക്രിപ്ഷൻ
ഇനി ഇത് വച്ച് എങ്ങനെ എൻക്രിപ്ഷൻ ചെയ്യുന്നു എന്ന് നോക്കാം.  ഉദാഹരണത്തിന് ഒരു കമ്പ്യൂട്ടറിൽ നിന്ന് മറ്റൊരു കമ്പ്യൂട്ടറിലേക്ക് "A" എന്ന അക്ഷരം എൻക്രിപ്റ്റ് ചെയ്ത് അയക്കണമെന്ന് വച്ചോ. ഇതിന്റെ ASCII വാല്യു  (ഡെസിമൽ) 65 ആണ്. 

* **65**e mod n  = 6511mod 899 = 168   (11 എൻക്രിപ്ഷൻ ഘാതവും, 899  പബ്ലിക് കീയിലെ മോഡ്യുലസുമാണെന്നോർക്കുക) 

65 നെ എൻക്രിപ്റ്റ് ചെയ്തതിന്റെ ഫലമായ 168 ആണ് മറ്റേ കമ്പ്യൂട്ടറിലോട്ട്  അയക്കുക.

### ഡീക്രിപ്ഷൻ
സ്ന്ദേശം ലഭിക്കുന്ന കമ്പ്യൂട്ടർ 168 നെ ഇപ്രകാരം ഡീക്രിപ്റ്റ് ചെയ്യുന്നു.

* 168d mod n = 168611 mod 899  = **65**  ( 611 നമ്മുടെ ഡീക്രിപ്ഷൻ ഘാതവും , 899 പബ്ലിക് കീയും ആണെന്നോർക്കുക)

## സുരക്ഷ
ഈ സന്ദേശത്തെ മറ്റേതെങ്കിലും തല്പരകക്ഷിക്ക് (ഉദാ : ഗവണ്മെന്റ് ഇന്റലിജൻസ് ഏജൻസികൾ) പൊളിച്ച് (break) മെസ്സേജ് എന്തെന്ന് മനസ്സിലാക്കണമെങ്കിൽ പബ്ലിൿ കീയായ  899 യിൽ നിന്ന് അതിന്റെ ഫാക്റ്ററുകളായ ആ രണ്ട് അഭാജ്യസംഖ്യകൾ കിട്ടണം. ഇതിന് ഒരു മാർഗ്ഗമാണ് ബ്രൂട്ട് ഫോഴ്സ്  ആക്രമണം. എന്നാൽ ബ്രൂട്ട് ഫോഴ്സ് ആക്രമണങ്ങൾ വലിയ സംഖ്യകൾക്ക് വളരെ സമയമെടുക്കുന്നവയാണ്. കൂടുതൽ കാര്യക്ഷമമായ ഗൂഢശാസ്ത്രആക്രമണങ്ങളും ഉണ്ടെങ്കിലും ഇന്നത്തെ നിലയിൽ 1000 ബിറ്റുകൾക്ക് മുകളിലുള്ള, നല്ല രീതിയിൽ തിരഞ്ഞെടുക്കപ്പെട്ട ആർ.എസ്.എ. കീകൾ ക്രാക്ക് ചെയ്യുന്നത് അസാധ്യമെന്നുതന്നെ പറയാം.

## അവലംബം

വർഗ്ഗം:ഗൂഢശാസ്ത്രം
വർഗ്ഗം:അൽഗൊരിതങ്ങൾ
മോണ്ടി ക്രിസ്റ്റോ കൊട്ടാരം

ആസ്ട്രേലിയായിലെ ന്യൂ സൌത്ത് വെയിൽസ്‌ പ്രദേശത്തുള്ള ജൂണീ പട്ടണത്തിൽ സ്ഥിതി ചെയ്യുന്ന ഒരു വിക്ടോറിയൻ ബംഗ്ലാവ്. 1885 ൽ ക്രിസ്റ്റഫർ വില്യം ക്രൌളി എന്ന ധനികൻ നിർമിച്ച ഈ കൊട്ടാരം പരേതാത്മാക്കളുടെ സാന്നിധ്യം, മറ്റു നിരവധി അസാധാരണ സംഭവങ്ങൾ എന്നിവ കൊണ്ട് കുപ്രസിദ്ധമാണ്.നൂറ്റി നാൽപ്പതോളം എക്കർ വിശാലമായ വളപ്പിൽ സ്ഥിതി ചെയ്യുന്ന ഈ കൊട്ടാരത്തിൽ 1948 വരെ ക്രൌളി കുടുംബം  താമസിക്കുകയും ശേഷം 1963 വരെ വിവിധ ആളുകൾ താൽക്കാലിക നിയന്ത്രണാധികാരത്തിൽ പരിരക്ഷിച്ചു വരികയും ചെയ്തു. 1963 ൽ റയാൻ കുടുംബം വസ്തുവകകൾ ഏറ്റെടുക്കുകയും തുടർന്ന് കൊട്ടാരവും പരിസരവും പുരാവസ്തു വ്യാപാര ശാല,മ്യൂസിയം,വിനോദ സഞ്ചാര കേന്ദ്രം എന്നീ നിലകളിൽ നടത്തി വരികയും ചെയ്യുന്നു.അദൃശ്യവും അസാധാരണവുമായ ശബ്ദങ്ങൾ,സാന്നിധ്യം,നിഗൂഡമായ നിരവധി സംഭവങ്ങൾ തുടങ്ങിയ നിരവധി തവണ റിപ്പോർട്ട് ചെയ്യപ്പെട്ടിട്ടുള്ളതിനാൽ ഇന്ന് ആസ്ട്രേലിയയിലെ ഏറ്റവും കുപ്രസിദ്ധമായ ഭവനം ആണ് മോണ്ടി ക്രിസ്റ്റോ കൊട്ടാരം.
## അവലംബം
ചാലക്കുടി ഫൊറോന പള്ളി

തൃശ്ശൂർ ജില്ലയിലെ ചാലക്കുടിയിൽ സ്ഥിതി ചെയ്യുന്ന ക്രൈസ്തവ ദേവാലയമാണ് **ചാലക്കുടി** **സെന്റ് മേരീസ് ഫൊറോന പള്ളി** (Nativity of Our Lady Forane Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ മറിയത്തിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.

ഒരു മരിയൻ തീർത്ഥാടനകേന്ദ്രമായ ഇവിടെ *ഹോളി ലാന്റ്* എന്ന പേരിലുള്ള ബൈബിൾ ഗ്രാമം വളരെയധികം തീർത്ഥാടകരെ ആകർഷിക്കുന്നതാണ്.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള ചാലക്കുടി ഫൊറോന പള്ളിയുടെ കീഴിൽ ഈ പള്ളിയടക്കം 17 ഇടവക പള്ളികളുണ്ട്.

## ഇടവക പള്ളികൾ

* 1. ചാലക്കുടി പള്ളി
* 2. ആളൂർ പള്ളി
* 3 എലിഞ്ഞിപ്ര പള്ളി (ബെത്‌ലെഹം)
* 4. ചാലക്കുടി വടക്കെ പള്ളി
* 5. ചാലക്കുടി പടിഞ്ഞാറെ പള്ളി അഥവാ മുഞ്ഞേലി പള്ളി
* 6. എലിഞ്ഞിപ്ര ലൂർദ് നഗർ പള്ളി
* 7. കാൽവരിക്കുന്ന് പള്ളി
* 8. കാരൂർ പള്ളി
* 9.കൂടപുഴ പള്ളി
* 10.കോറ്റാട്ട് പള്ളി
* 11.മേട്ടിപാടം പള്ളി
* 12.പരിയാരം പള്ളി
* 13.പേരാമ്പ്ര പള്ളി
* 14.പോട്ട പള്ളി
* 15.തച്ചൂടപറമ്പ് പള്ളി
* 16തുരുത്തിപറമ്പ് പള്ളി
* 17.വെള്ളാഞ്ചിറ പള്ളി

## ചിത്രശാല

File:Holy_Land_in_Chalakudy_Church_-_ഹോളി_ലാൻഡ്_ചാലക്കുടി_പള്ളിയിൽ.JPG|ഹോളി ലാൻഡ്
File:Chalakudy_Forane_Church_Kappela_-_ചാലക്കുടി_ഫൊറോന_പള്ളിയിലെ_കപ്പേള.JPG
File:Chalakudy_Forane_Church_Cemetery_-_ചാലക്കുടി_ഫൊറോന_പള്ളി_സിമിസ്തേരി.jpg|സിമിത്തേരി


വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
കിംഗ്‌ഡം ടവർ

പണി പൂർത്തിയാക്കുപ്പോൾ ലോകത്തിലെ എറ്റവും‌ ഉയരം കൂടിയ കെട്ടിടം ആയിരിക്കും സൗദിഅറേബ്യയിലെ ജിദ്ദയിൽ 3290 അടി ഉയരത്തിൽ നിർമ്മിക്കുന്ന **കിംഗ്‌ഡം ടവർ** (അറബി: ബുർജ് അൽ മംലക്ക). വടക്കൻ ജിദ്ദയിൽ ചെങ്കടലിനോട് ചേർന്ന് 53 ലക്ഷം സ്ക്വയർ മീറ്ററിലധികം വിസ്തൃതിയിലുള്ള കിംഗ്‌ഡം സിറ്റിയിലാണ് ഈ കെട്ടിടം നിർമ്മിക്കുന്നത്.ഒരു കിലോമീറ്റർ ഉയരമുള്ള ലോകത്തിലെ ആദ്യ കെട്ടിടവും ഇതായിരിക്കും. സൗദി രാജകുടുംബത്തിന്റെ കമ്പനിയായ കിംഗ്‌ഡം ഹോൾഡിംഗ്‌ കമ്പനിയാണ്‌ കെട്ടിടം നിർമ്മിക്കുന്നത്..

## പ്രത്യേകതകൾ
കിംഗ്‌ഡം ഹോൾഡിംഗ്‌ കമ്പനിക്ക് കീഴിൽ ജിദ്ദയുടെ വടക്കൻ മേഖലയിൽ നിർമ്മിക്കുന്ന കിംഗ്‌ഡം സിറ്റിയുടെ മുഖ്യ ശ്രദ്ധാ കേന്ദ്രമാകുന്ന ഈ ടവർ ഉയരത്തിലെന്ന പോലെ മറ്റു പല സംവിധാനങ്ങളിലും പ്രത്യേകതയുള്ളതായിരിക്കും. പഞ്ചനക്ഷത്ര ആഡംബര ഹോട്ടലായ ഫോർസീസണ് പുറമെ ഫോർസീസൺ അപ്പാർട്ട്‌മെന്റ്‌സ്, ലോകോത്തര നിലവാരത്തിലുള്ള ഓഫിസ് മുറികൾ, നിരീക്ഷണ കേന്ദ്രം എന്നിവയുമുണ്ടാകും. കൂടാതെ ഹോട്ടലുകൾ, ഫ്‌ളാറ്റുകൾ എന്നിവ ഉൾപ്പെടുന്ന കിംഗ്‌ഡം ടവറിൽ 80000 പേർക്ക്‌ താമസിക്കാനുള്ള സൗകര്യം ഉണ്ടാകും.

## അവലംബം

വർഗ്ഗം:സൗദി അറേബ്യയിലെ അംബരചുംബികൾ
വർഗ്ഗം:ജിദ്ദ
മൂന്നാംമുറ

എസ്.എൻ. സ്വാമിയുടെ തിരക്കഥയിൽ കെ. മധു സംവിധാനം ചെയ്ത് 1988-ൽ പുറത്തിറങ്ങിയ മലയാളചലച്ചിത്രമാണ് ***മൂന്നാംമുറ***. മോഹൻലാൽ, ലാലു അലക്സ്, രേവതി എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.

## അഭിനേതാക്കൾ
* മോഹൻലാൽ – അലി ഇമ്രാൻ
* ലാലു അലക്സ് – ചാൾസ്
* രേവതി – മിനി ജോൺസൺ
* സുകുമാരൻ – ഡി.ഐ.ഡി. മേനോൻ
* ജനാർദ്ദനൻ – മാത്യൂസ്
* ശ്രീനാഥ് – എസ്.ഐ. രാജു
* സുരേഷ് ഗോപി – വൈശാഖൻ
* മുകേഷ് – വിനോദ്
* പ്രതാപചന്ദ്രൻ – ഭരതൻ മേനോൻ
* വിജയരാഘവൻ – കരുണൻ
* ബാബു ആന്റണി – ആന്റണി
* മുരളി – ജയൻ
* സി.ഐ. പോൾ – മന്ത്രി
* ഇന്നസെന്റ് – കിസാൻ ജേക്കബ്
* പറവൂർ ഭരതൻ – ബാലകൃഷ്ണൻ
* മാള അരവിന്ദൻ – ഡ്രൈവർ
* കൊല്ലം തുളസി – ഹോം സെക്രട്ടറി
* ജോസ് – ഡോക്ടർ
* എം.എസ്. തൃപ്പൂണിത്തുറ – നമ്പൂതിരി
* ടി.പി. മാധവൻ – പണിക്കർ
* ബാബു നമ്പൂതിരി – മോഹൻ
* വി.കെ. ശ്രീരാമൻ – സൈമൺ
* മോഹൻ രാജ്
* ശ്യാമ
* വത്സല മേനോൻ

## പുറത്തേക്കുള്ള കണ്ണികൾ
* 
* 

വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ. മധു സംവിധാനം ചെയ്ത ചലച്ചിത്രങ്ങൾ
വർഗ്ഗം:ആക്ഷൻ ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
കെ. ഓമനക്കുട്ടി

കേരളത്തിലെ പ്രമുഖയായ സംഗീതഞ്ജയും സംഗീത അദ്ധ്യാപികയുമാണ് **ഡോ.കെ. ഓമനക്കുട്ടി**(ജനനം :). തിരുവനന്തപുരത്തെ സംഗീത ഭാരതിയുടെ ഡയറക്ടറും സെക്രട്ടറിയുമാണ്. കേരള യൂണിവേഴ്സിറ്റി സംഗീത വിഭാഗം  മേധാവിയായിരുന്നു. ആകാശവാണിയുടെയും ദൂരദർശന്റെയും ടോപ് ഗ്രേഡ് ആർട്ടിസ്റ്റാണ്. കേരള സംഗീതനാടക അക്കാദമി ഫെലോഷിപ്പ് ഇവർക്ക് ലഭിച്ചിട്ടുണ്ട്.

## ജീവിതരേഖ
ദക്ഷിണേന്ത്യയിലെ പേരെടുത്ത ഹാർമോനിസ്റ്റും കർണാടകസംഗീതജ്ഞനുമായിരുന്ന മലബാർ ഗോപാലൻ നായരുടെയും സംഗീതാധ്യാപിക ഹരിപ്പാട് മേടയിൽ കമലാക്ഷി മാരാസ്യാരുടേയും മകളായി ഹരിപ്പാട്ട് ജനിച്ചു. ആറന്മുള പൊന്നമ്മ, പാറശ്ശാല പൊന്നമ്മാൾ എന്നിവരോടൊപ്പം സ്വാതി സംഗീത അക്കാദമിയിലെ ആദ്യ ബാച്ച് വിദ്യാർത്ഥിയായിരുന്നു കമലാക്ഷി മാരാസ്യാർ.സുവോളജിയിലെ ബിരുദ പഠനത്തിനു ശേഷം അന്ന് സ്വാതി സംഗീത അക്കാദമി പ്രിൻസിപ്പലായിരുന്ന ശെമ്മാങ്കുടിയുടെ നിർബന്ധത്തിനു വഴങ്ങി സംഗീത പഠനത്തിനു ചേർന്നു. ശെമ്മാങ്കുടിയും ജി.എൻ.ബി. യുമടക്കം നിരവധി മഹാരഥന്മാരുടെ പക്കൽ സംഗീതാഭ്യാസനം നടത്തി. ആൾ ഇൻഡ്യാ റേഡിയോയിൽ ജോലി ലഭിച്ചെങ്കിലും അതുപേക്ഷിച്ച് ഗവൺമെന്റ് വിമൻസ് കോളേജിൽ താത്കാലിക സംഗീത അധ്യാപികയായി. കഥകളി സംഗീതത്തെക്കുറിച്ചുള്ള ഗവേഷണത്തിന് ഡോക്ടറേറ്റ് ലഭിച്ചു.

പ്രമുഖ സംഗീതഞ്ജനായ എം.ജി. രാധാകൃഷ്ണൻ, ഗായകൻ എം.ജി. ശ്രീകുമാർ എന്നിവർ സഹോദരങ്ങളാണ്.

## സംഗീത ഭാരതി
1997 ൽ സംഗീതഭാരതി എന്ന സ്ഥാപനം ആരംഭിച്ചു. കെ.എസ്. ചിത്രയടക്കം നിരവധി പ്രമുഖർ ഇവിടുത്തെ വിദ്യാർത്ഥികളായിരുന്നു. സ്വാതി കൃതികളുടെ സമാഹരണം സി.ഡി യായി പുറത്തിറക്കിയിട്ടുണ്ട്.
## കൃതികൾ
*സ്വാതി മാധുരി
*രാഗമുദ്രാസ് ഇൻ ദീക്ഷിതർ കൃതീസ്
* നവഗ്രഹ കൃതീസ്
*സംഗീത ശാസ്ത്രം 
## പുരസ്കാരം
* പത്മശ്രീ പുരസ്കാരം 2025
* 2005 ൽ ബെസ്റ്റ് സിംഗർ അവാർഡ്
* 2004 ൽ ഇസൈ മുകുന്ദൻ അവാർഡ്
* സംഗീത സമ്പൂർണ അവാർഡ്
* 1997 ൽ കേരള സംഗീത നാടക അക്കാദമി അവാർഡ് 
* 2012 ൽ കലാരത്ന ഫെലോഷിപ്പ്
* കേരള സംഗീതനാടക അക്കാദമി വിശിഷ്‌ടാംഗത്വം - 2012
കെ.ഓമനക്കുട്ടി കൊല്ലത്തു നടന്ന നെയ്യാറ്റിനകര മോഹനചന്ദ്രൻ അനുസ്മരണ പരിപാടിയിൽ 2025
## ചിത്രശാല

K Omanakutty at Kollam 2.jpg|കെ.ഓമനക്കുട്ടി കൊല്ലത്തു നടന്ന നെയ്യാറ്റിനകര മോഹനചന്ദ്രൻ അനുസ്മരണ പരിപാടിയിൽ 2025
K Omanakutty at Kollam 3.jpg|കെ.ഓമനക്കുട്ടി
K Omanakutty at Kollam 2025.jpg|കെ.ഓമനക്കുട്ടി
K Omanakutty felicitation 2025.jpg|കെ.ഓമനക്കുട്ടി
K Omanakutty at Kollam 6.jpg|കെ.ഓമനക്കുട്ടി


## അവലംബം


വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വർഗ്ഗം:വനിതാ കർണ്ണാടകസംഗീതജ്ഞർ
ചെന്നിത്തല ഹോറേബ് പള്ളി

ചെന്നിത്തലയിലുള്ള യാക്കോബായ സുറിയാനി ക്രിസ്ത്യാനികളുടെ അരാധനാലയമാണു ഹോറേബ് പള്ളി. സെന്റ് ജോർജ്ജ് ഹോറേബ് യാക്കൊബായ സുറിയാനി പള്ളി എന്ന താണു ശരിയായ നാമം. ചെന്നിത്തല കൊച്ചൂപള്ളി, ചെന്നിത്തല പുത്തൻ പള്ളി എന്നും ഈ പള്ളി അറിയപെടും. ആന്ത്യോഖ്യായുടെയും കിഴക്കോക്കെയുടെയും പരിശുദ്ധ പത്രൊസിന്റെ ശ്ലൈഹീക സിംഹാസനത്തിൻ കീഴിലുള്ള യാക്കോബായ സുറിയാനി ക്രിസ്ത്യാനി സഭയുടെ നിരണം ഭദ്രാസനത്തിൻ കീഴിലുള്ള പള്ളിയാണു ചെന്നിത്തല ഹോറേബ് പള്ളി.ചെന്നിത്തല ത്രിപ്പെരുമ്ന്തുറ പഞ്ചായത്തിലെ ഇർമത്തുരാണു പള്ളി സ്ഥിതിചെയ്യുന്നത്. 

## പുറത്തേക്കുള്ള കണ്ണികൾ
#ചെന്നിത്തല ഹോറേബ് പള്ളി  
#യാക്കോബായ സുറിയാനി ക്രിസ്ത്യാനി സഭ 
#നിരണം ഭദ്രാസന വെബ്സൈറ്റ് 

വർഗ്ഗം:ആലപ്പുഴ ജില്ലയിലെ ക്രിസ്ത്യൻ പള്ളികൾ
ഗ്രാസ്സ് ജിഐഎസ്

ഗ്രാസ്സ് ജി ഐ എസ് (ജ്യോഗ്രാഫിൿ റിസോഴ്സസ് അനാലിസിസ് സപ്പോർട്ട് സിസ്റ്റം) സ്വതന്ത്ര സോഫ്റ്റ്‌വെയർ ലൈസൻസിൽ ലഭ്യമായ ഭൂവിവരവ്യവസ്ഥ ആണു്. ഇതിനു് റാസ്റ്റർ, ടോപ്പോളജിക്കൽ സദിശം, ഇമേജ് പ്രോസ്സിങ്, ഗ്രാഫിൿ ഡാറ്റ എന്നിവ കൈകാര്യം ചെയ്യാൻ ശേഷിയുണ്ടു്. 

ഗ്രാസ്സ് ഗ്നൂ സാർവ്വജനിക അനുവാദപത്രം മുഖേനയാണു് പുറത്തിറക്കിയിട്ടുള്ളതു്. ഇതു് ഗ്നു/ലിനക്സ്, മൈക്രോസോഫ്റ്റ്‌ വിൻഡോസ്‌, മാക് ഒ.എസ്. ടെൻ തുടങ്ങി പല പ്ലാറ്റ്ഫോമുകളിൽ പ്രവർത്തിക്കും. ഉപയോക്താക്കൾക്കു് ഗ്രാസ്സ് സോഫ്റ്റ്‌വെയറിന്റെ ഘടകങ്ങൾ ഗ്രാഫിക്കൽ യൂസർ ഇന്റർഫേസ് വഴിയോ കമാന്റ് ലൈൻ വഴിയോ ക്വാണ്ടം ജിസ് പോലത്തെ സോഫ്റ്റ്‌വെയറുകളിൽ പ്ലഗ്ഗു ചെയ്തോ ഉപയോഗിക്കാം.

## അവലംബം

വർഗ്ഗം:സ്വതന്ത്ര സോഫ്റ്റ്‌വെയർ
വർഗ്ഗം:ജി.ഐ.എസ്. സോഫ്റ്റ്‌വെയർ
ജന്മവാസന

യാതൊരു പരിശീലനവുമില്ലാതെ സാധാരണ ചുറ്റുപാടിൽ സ്വതസ്സിദ്ധമായ പ്രവർത്തനങ്ങൾക്ക് പ്രേരണ നൽകുന്ന പരമ്പരാസിദ്ധമായ ഘടനാവിശേഷങ്ങളെ  സഹജവാസനകൾ അല്ലെങ്കിൽ **ജന്മവാസനകൾ** എന്ന് വിവക്ഷിക്കുന്നു. മനുഷ്യനുൾപ്പെടെ എല്ലാതരം ജീവികൾക്കും പ്രകൃത്യാ ലഭിക്കുന്നതാണിത്.ഒരു പ്രവൃത്തി ജന്മവാസനയെന്ന് പറയണമെങ്കിൽ അത് പരമ്പരാഗതമായിരിക്കണം; പരിശീലനം കൊണ്ട് ലഭിച്ചതായിരിക്കരുത്; സാധാരണപരിതഃസ്ഥിതികളിൽ മാറ്റങ്ങൾക്ക് വിധേയമാകാത്തതായിരിക്കണം; ഒരു വർഗ്ഗത്തിനു സ്വതസ്സിദ്ധമായി ലഭിച്ചതായിരിക്കണം.

പിറന്നയുടനെ സ്വയം പ്രേരിതമായ ഒരു കഴിവ് എല്ലാ ജീവികളിലും കാണാവുന്നതാണ്. മുട്ടയിൽ നിന്നും വിരിഞ്ഞു പുറത്തിറങ്ങി ഏതാനും നിമിഷങ്ങൾക്കകംതന്നെ ഒരു കോഴിക്കുഞ്ഞിനു ചെറിയ ഭക്ഷണ പദാർത്ഢങ്ങൾ കൊത്തിത്തിന്നുവാൻ കഴിയുന്നു. ആട്ടിൻ കുട്ടിയും, പശുക്കിടാവും, മനുഷ്യശിശുവും മുലകുടിക്കുന്നു. ഈവക പ്രവൃത്തികൾക്കുള്ള ചലനങ്ങൾ ആദ്യം മുതൽക്കുതന്നെ കുറ്റമറ്റതാണ്. ഇത്തരം പ്രവർത്തനങ്ങൾക്കുള്ള ഉദ്ദേശ്യമെന്താണെന്ന് അത്തരം കാര്യങ്ങൾ ചെയ്യുന്ന ജീവികൾക്കറിഞ്ഞുകൂട. തള്ളക്കോഴി ഒരു പ്രത്യേക ശബ്ദം പുറപ്പെടുവിക്കുമ്പോൾ കോഴിക്കുഞ്ഞുങ്ങളെല്ലാം ഓടിവന്നു തള്ളയുടെ ചിറകിനുള്ളിൽ ഒളിക്കുന്നു. പ്രാപ്പിടിയനോ, പരുന്തോ മേൽഭാഗത്തുകൂടെ പറക്കുമ്പോഴായിരിക്കാം, തള്ളക്കോഴി ശബ്ദം പുറപ്പെടുവിക്കുന്നത്.തള്ളയുടെ ചിറകിന്നുള്ളിലൊളിച്ചാൽ തങ്ങൾ സുരക്ഷിതരാണ് എന്ന ബോധം കൊണ്ടൊന്നുമല്ല കോഴിക്കുഞ്ഞുങ്ങൾ അങ്ങനെ ചെയ്യുന്നത്.ഇങ്ങനെ ജന്മസിദ്ധമായതും,ലക്ഷ്യബോധമില്ലാത്തതും എന്നാൽ അന്തിമമായി ചില ലക്ഷ്യങ്ങൾ സാധിക്കുന്നതുമായ ഒരുതരം പ്രേരണാശക്തിയാണു ജന്മവാസന. 

കങ്കാരുവിന്റെ നവജാതശിശു ഉദരസഞ്ചിയിലേയ്ക്ക് ഇഴഞ്ഞുകയറുന്നത് ജന്മവാസനമൂലമാണ്. ഉറുമ്പ്, തേനീച്ച തുടങ്ങിയ ജീവികളുടെ പ്രവർത്തനങ്ങൾ ഏതാണ്ട് മുഴുവനും തന്നെ ജന്മവാസനകളാൽ നിയന്ത്രിക്കപ്പെടുന്നവയാണ്. അവയൊക്കെ കൂടുകൂട്ടുന്നതും, പട്ടുനൂൽപ്പുഴുക്കൾ നൂൽ നൂൽക്കുന്നതും മറ്റും ജന്മവാസനകൾക്കുള്ള ഉത്തമോദാഹരണങ്ങളാണ്. വവ്വാലുകൾക്ക് കൂരിരുട്ടിൽ പോലും തടസ്സങ്ങളിൽ തട്ടാതെ  പറക്കുവാനുള്ള കഴിവ്, ഒരു നായക്ക് വളരെ ദൂരത്തുനിന്ന് തന്നെ അതിക്രമിച്ചുകടക്കാൻ ശ്രമിക്കുന്ന ആളിനെ തിരിച്ചറിയാനുള്ള കഴിവ്, തുടങ്ങിയവ ജന്മവാസനകളാണ്.

## അവലംബം


## അവലംബങ്ങൾ

വർഗ്ഗം:സ്വഭാവം
ശക്തി ചട്ടോപാധ്യായ്

ബംഗാളി സാഹിത്യലോകത്തിലെ പേരുകേട്ട ഉത്തരാധുനിക കവിയും ലേഖകനുമാണ് **ശക്തി ചട്ടോപാധ്യായ്** ( শক্তি চট্টোপাধ্যায় ).

## ജീവചരിത്രം
നവംബർ 25, 1933-ൽ അവിഭക്ത ബംഗാളിലെ 24 പർഗാനയിലാണ് ജനിച്ചത്. ചെറുപ്രായത്തിൽത്തന്നെ  പ്രഗതി എന്ന കൈയെഴുത്തു മാസിക പുറത്തിറക്കി.സാഹിത്യാഭിരുചി പ്രദർശിപ്പിച്ചു. ബംഗാളി സാഹിത്യത്തിൽ ബിരുദമെടുക്കാനായി  കോളേജിൽ ചേർന്നെങ്കിലും  പഠനം പൂർത്തിയാക്കിയില്ല.  തുടക്കത്തിലെ  കമ്യൂണിസ്റ്റ് അനുഭാവം  അധികകാലം നീണ്ടുനിന്നില്ല. 1960കളിൽ ബംഗാളി സാഹിത്യലോകത്ത് രൂപം കൊണ്ട  ഹംഗ്രി ആന്തോളനിൽ  (Hungry Movement) പ്രധാന പങ്കു വഹിച്ചു. പല തൊഴിലും നോക്കിയെങ്കിലും ഒന്നിലും ഉറച്ചു നില്കാനായില്ല.  രബീന്ദ്ര പുരസ്ക്കാറും,  സാഹിത്യഅക്കാദമി അവാർഡും(1983) ലഭിച്ചിട്ടുണ്ട്.. 1995, മാർച്ച് 23ന് നിര്യാതനായി.

## കൃതികൾ
ശകതി ചട്ടോപാധ്യായുടെ  ഒട്ടനേകം കവിതാസമാഹാരങ്ങളും, ലേഖനസമാഹരങ്ങളും പ്രസിദ്ധീകരിക്കപ്പെട്ടിട്ടുണ്ട്. അബൊണി, ബാഡി ആച്ഛോ?( അബണി, വീട്ടിലുണ്ടോ?)  (অবনী বাড়ি আছো?), ജേതേ പാരി, കിന്തു കെനോ ജാബോ?(যেতে পারি কিন্তু কেন যাবো )( പോകാനാവും, പക്ഷെ എന്തിനു പോകണം?) എന്നിവ  ശക്തി ചട്ടോപാധ്യായുടെ മികച്ച കവിതകളിൽ ചിലവയായി കരുതപ്പെടുന്നു. 
## അവലംബം


വർഗ്ഗം:ബംഗാളി സാഹിത്യകാരന്മാർ
വർഗ്ഗം:ബംഗാളി കവികൾ
വർഗ്ഗം:ബംഗാളി-ഭാഷാ കവികൾ
വർഗ്ഗം:1933-ൽ ജനിച്ചവർ
വളാംകുളം

മലപ്പുറം ജില്ലയിലെ പെരിന്തൽമണ്ണ താലൂക്കിൽ ആനമങ്ങാട് വില്ലേജിൽ ഉൾപ്പെട്ട ഒരു ഗ്രാമമാണ് വളാംകുളം. കോഴിക്കോട് - പാലക്കാട്‌ ദേശീയ പാത 213ൽ അമ്മിനിക്കാടു നിന്ന് 1.5കി മീ ഉള്ളിലേക്കാണ്. അമ്മിനിക്കാട് - പാറൽ റോഡ്‌ ഈ ഗ്രാമത്തെ പെരിന്തൽമണ്ണയുമായും ചെർപ്പുളശ്ശേരിയുമായും ബന്ധിപ്പിക്കുന്നു. 

## ജീവിതോപാധി
കൃഷിയാണ് പ്രധാന ജീവിതോപാധി. ധാരാളം വയലുകളും പറന്പുകളിലുമായി നെല്ല്, പച്ചക്കറികൾ, അടക്ക, നാളികേരം, കുരുമുളക്, റബ്ബർ തുടങ്ങി വിവിധ തരം കാർഷിക വിഭവങ്ങൾ ഇവിടെ ഉത്പാദിപ്പിക്കുന്നുണ്ട്. പെരിന്തൽമണ്ണ, തൃശൂർ പച്ചക്കറി ചന്തകളിലാണ് ഇവിടുന്നുള്ള വിളകൾ സാധാരണയായി വിൽക്കാറുള്ളത്. 

## ആരാധനാലയങ്ങൾ
രണ്ടു ഹിന്ദു ക്ഷേത്രങ്ങളും ഒരു ഇസ്ലാം പള്ളിയും ഒടമല മഖാമുമാണ് ഇവിടെയുള്ള ആരാധനാലയങ്ങൾ.  ശ്രീ കൈനാറി അയ്യപ്പ ക്ഷേത്രം, ശ്രീ ധർമ്മശാസ്താ ക്ഷേത്രം ഇവയാണ് ഹിന്ദു ക്ഷേത്രങ്ങൾ. ഒടമലയിലുള്ള ജുമാ മസ്ജിദ് ആണ് ഗ്രാമത്തിലുള്ള ഇസ്ലാം ആരാധനാലയം.
 
സൂഫിവര്യൻ ഫരീദ് ഔലിയയുടെ ഖബരിടമായ ഒടമല മഖാം ജാതി-മത ഭേതമന്യേ എല്ലാവരും പോകുന്ന ആരാധനാലയമാണ്.

## വിദ്യാഭ്യാസം
വളാംകുളം എ.എം.എൽ.പി. സ്കൂൾ ആണ് ഗ്രാമത്തിലുള്ള പ്രാഥമിക വിദ്യാലയം. ഇത് കൂടാതെ അടുത്ത് തന്നെ ഒരു അംഗനവാടിയും മദ്രസ്സയും ഇവിടെയുണ്ട്. തൂത, ആനമങ്ങാട്,താഴേക്കോട് എന്നിവിടങ്ങളിലാണ് ഹൈസ്കൂൾ ഉള്ളത്. ഉപരിപഠനത്തിനായി പെരിന്തൽമണ്ണയിലും മണ്ണാർക്കാട്ടും മലപ്പുറത്തും ഉള്ള കോളേജുകളെയാണ് ഇവിടെയുള്ള വിദ്യാർഥികൾ ആശ്രയിക്കാറ്.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
പൂർണ്ണസംഖ്യ (കമ്പ്യൂട്ടർ ശാസ്ത്രം)

കമ്പ്യൂട്ടർ ശാസ്ത്രത്തിൽ പൂർണ്ണസംഖ്യ ഇനത്തിൽ പെട്ട ഡാറ്റാ(data)യെ ഇന്റിജർ(Integer) എന്ന് പറയുന്നു. കമ്പ്യൂട്ടറിൽ സംഭരിക്കുന്ന പൂർണ്ണസംഖ്യകളുടെ വ്യാപ്തി അതിന്റെ പ്രോസസ്സറിന്റെ word size അനുസരിച്ചിരിക്കും. ഇന്റിജർ(Integer) ഡാറ്റ രണ്ട് തരത്തിലുള്ളതുണ്ട് ചിഹ്നമുള്ളതും(signed) ചിഹ്നമില്ലാത്തതും. ഋണസംഖ്യകൾ കാണിക്കാൻ രണ്ട് മാർഗങ്ങൾ സാധാരണ അവലംബിക്കാറുണ്ട്. ഒരു മാർഗ്ഗം ഒരു സൈൻ ബിറ്റ്(sign bit) ഉപയോഗിച്ചും, മറ്റൊന്ന് രണ്ടിന്റെ പൂരകം ഉപയോഗിച്ചുമാണ്.

## ഇന്റിജർ ഡാറ്റാ റ്റൈപ്പുകൾ (Integer Datatypes)

## [[ഋണസംഖ്യ|ഋണസംഖ്യകൾ]] (Negative Integers)

## അവലംബം
*Eric Temple Bell|Bell, E.T., *Men of Mathematics.* New York: Simon and Schuster, 1986. (Hardcover; ISBN 0-671-46400-0)/(Paperback; ISBN 0-671-62818-6)
*Herstein, I.N., *Topics in Algebra*, Wiley; 2 edition (June 20, 1975), ISBN 0-471-01090-1.
*Saunders Mac Lane, and Garrett Birkhoff; *Algebra*, American Mathematical Society; 3rd edition (April 1999). ISBN 0-8218-1646-2.
*mathworld|Integer

വർഗ്ഗം:കമ്പ്യൂട്ടർ ശാസ്ത്രം
നന്ദലാൽ ബോസ്

ഭാരതത്തിലെ പ്രസിദ്ധരായ കലാകാരന്മാരിൽ അഗ്രഗണ്യരുടെ കൂട്ടത്തിൽ പെട്ട ചിത്രകാരനാണ് **നന്ദലാൽ ബോസ്** (Bengali: নন্দলাল বসু, Nondo-lal Boshū) (3 December 1882 – 16 April 1966).ഇദ്ദേഹം മഹാകവി രവീന്ദ്രനാഥ് ടാഗോറിന്റെ അനന്തരവനായ പ്രസിദ്ധ ചിത്രകാരൻ  അവനീന്ദ്രനാഥ് ടാഗോറിന്റെ ശിഷ്യനായിരുന്നു .  ബംഗാളിത്തനിമ നിലനിർത്തിക്കൊണ്ട് ചിത്രകലയെ ഉപാസിച്ചുപോന്ന അദ്ദേഹം തന്റെ കൃതികളിൽ സ്വീകരിച്ച ഇന്ത്യൻ ശൈലികൊണ്ട് ഖ്യാതി നേടി.  അദ്ദേഹത്തിന്റെ ചിത്രങ്ങളിൽ  അജന്തയിലെ ഗുഹാചിത്രങ്ങളുടെ ശക്തമായ സ്വാധീനം കാണാം. ഇന്ത്യയിലെ പുരാണ-ഐതിഹ്യ കഥാപാത്രങ്ങളും, ഗ്രാമീണജീവിതവും അവിടത്തെ സ്ത്രീകളും അദ്ദേഹത്തിന്റെ ചിത്രങ്ങളിൽ നിറഞ്ഞു നിൽക്കുന്നു.അദ്ദേഹത്തിന്റെ കൃതികൾ പുരാവസ്തുക്കളല്ലാതിരുന്നിട്ടുകൂടി, 1976-ൽ ആർക്കിയോളജിക്കൽ സർവ്വേ ഓഫ് ഇന്ത്യ, മറ്റ് ഒമ്പതു കലാകാരന്മാരുടെ കൃതികൾക്കൊപ്പം, ഇന്ത്യൻകലയിലെ "അമൂല്യനിധികൾ" ആയി പ്രഖ്യാപിക്കുകയുണ്ടായി.

## ആദ്യകാലജീവിതം
ബീഹാറിൽ മോൺഖേർ ജില്ലയിലെ പട്ടണമായ ഖരഗ്പൂരിൽ, ഒരു സാധാരണ ബംഗാളി കുടുബത്തിലാണ് നന്ദലാൽ ബോസ് ജനിച്ച്ത്. കുട്ടിക്കാലം മുതലേ പ്രതിമാ നിർമ്മാണത്തിലും പൂജാപ്പന്തലിന്റെ അലങ്കാരപ്പണികളിലുമെല്ലാം അദ്ദേഹം തല്പരനായിരുന്നു.  കൽക്കത്തയിൽ ഹൈസ്കൂൾ വിദ്യാഭ്യാസത്തിനെത്തിയ ശേഷം സെൻട്രൽ കോളേജിയറ്റ് സ്കൂളിൽത്തന്നെ ബിരുദപഠനത്തിനും ചേർന്നു.  പിന്നീട് പല കോളേജുകളിൽ ചേർന്നെങ്കിലും ബിരുദപഠനം പൂർത്തിയാക്കാനാകാതെ വന്നപ്പോൾ  മാതാപിതാക്കളോട് പറഞ്ഞ് അദ്ദേഹം കൽക്കത്ത സ്കൂൾ ഒഫ് ആർട്സിൽ ചിത്രകല പഠിക്കാൻ ചേർന്നു.

## കലാജീവിതം

അജന്തഗുഹകളിലെ ചുമർച്ചിത്രങ്ങൾ നന്ദലാൽബോസിനെ ചെറുപ്പം മുതലേ സ്വാധീനിച്ചിരുന്നു. പിൽക്കാലത്ത് ധാരാളം ചിത്രങ്ങൾ വരച്ച് തന്റെ കഴിവുകൾ തെളിയിച്ചതോടെ ഗഗനേന്ദ്രനാഥ് ടഗോർ, ആനന്ദ കുമാരസ്വാമി, ഒ.സി.ഗാംഗുലി തുടങ്ങിയ ചിത്രകാരന്മാരുടേയും ചിത്രകലാവിമർശകരുടേയും ശ്രദ്ധയിൽപ്പെടാൻ അദ്ദേഹത്തിനു കഴിഞ്ഞു.   അവരൊക്കെ നന്ദലാൽബോസിന്റെ പ്രതിഭയേയും ശൈലിയിലെ മൗലികതയേയും ശരിക്കും കണ്ടെത്തിയിരുന്നു.  തുടർന്ന് അദ്ദേഹത്തിന്റെ സുഹൃദ് വലയം  വിപുലമാകുകയും വിദേശങ്ങളിലും അദ്ദേഹത്തിന്റെ ഖ്യാതി എത്തുകയും ചെയ്തു. 

ഉപ്പുസത്യാഗ്രഹകാലത്ത് ഗാന്ധിജി ഒരു വലിയ വടിയും പിടിച്ച് നടക്കുന്ന ഒരു ലിനോകട് ചിത്രം അദ്ദേഹം തയ്യാറാരാക്കിയത്‌ പില്ക്കാലത്ത്‌ സത്യാഗ്രഹപ്രസ്ഥാനത്തിന്റെ അടയാളചിത്രമായി മാറി. 
1922-ൽ  അദ്ദേഹം ശാന്തിനികേതനിലെ കലാവിഭാഗത്തിൽ ( സ്കൂൾ ഓഫ് ആർട്സ്‌) പ്രിൻസി‍പ്പലായി.   ഭാരതരത്നം, പദ്മശ്രീ തുടങ്ങിയ ഭാരതസർക്കാർ അവാർഡുകളിൽ ചേർക്കാൻ അനുയോജ്യമായ ചിത്രങ്ങൾ തയ്യാറാക്കാൻ ജവഹർലാൽ നെഹ്‌റു നന്ദലാൽ ബോസിനേയാണ് കണ്ടെത്തിയത്.
ദൽഹിയിലെ നാഷനൽ ഗാലറി ഓഫ് മോഡേൺ‍ ആർട്സിൽ നന്ദലാൽ ബോസിന്റെ‍ ഏഴായിരത്തിലധികം കൃതികൾ പ്രദർശിപ്പിച്ചിട്ടുണ്ട്. കൂട്ടത്തിൽ പ്രസിദ്ധമായ ഗാന്ധിജിയുടെ ദണ്ഡിയാത്രയുടെ ചിത്രവുമുണ്ട്‌.

തിരുവനന്തപുരത്തെ ശ്രീ ചിത്ര ആർട് ഗാലറിയിലും അദ്ദേഹത്തിന്റെ ചിത്രങ്ങളുണ്ട്.

## അന്ത്യം
1966 ഏപ്രിൽ 16-നു കൽക്കത്തയിൽ വച്ച് അദ്ദേഹം അന്തരിച്ചു.

## അവലംബം


വർഗ്ഗം:ബംഗാളി ചിത്രകാരന്മാർ
വർഗ്ഗം:ബംഗാളി കലാകാരന്മാർ
വർഗ്ഗം:1882-ൽ ജനിച്ചവർ
വർഗ്ഗം:1966-ൽ മരിച്ചവർ
മെസ്സിയർ 24

ധനു രാശിയിൽ സ്ഥിതിചെയ്യുന്ന ഒരു നക്ഷത്രവ്യൂഹമാണ് **മെസ്സിയർ 24** (**M24**) അഥവാ **IC 4715**. **ധനു നക്ഷത്രമേഘം** (Sagittarius Star Cloud), **ഡെൽ കോസ്റ്റിഷ്** (Delle Caustiche) എന്ന പേരുകളിലും ഇത് അറിയപ്പെടുന്നു. ധനു രാശിയിലെ ഗാമ, ഡെൽറ്റ നക്ഷത്രങ്ങൾക്ക് വടക്കായി സ്ഥിതിചെയ്യുന്ന വലിയ ധനു നക്ഷത്രമേഘവുമായി തെറ്റിദ്ധരിക്കാതിരിക്കാൻ ചെറിയ ധനു നക്ഷത്രമേഘം എന്ന പേരിട്ടും ഇതിനെ വിളിക്കാറുണ്ട്. ചാൾസ് മെസ്സിയർ 1764 ജൂൺ 20-ന് ഇതിനെ കണ്ടെത്തുകയും തന്റെ പട്ടികയിൽ ഇരുപത്തിനാലാമത്തെ അംഗമായി ഉൾപ്പെടുത്തുകയും ചെയ്തു

## സവിശേഷതകൾ
M24-നെ കണ്ടെത്തിയ മെസ്സിയർ "അനേകം നക്ഷത്രങ്ങളടങ്ങിയ നെബുലോസിറ്റി" എന്നാണതിനെ വിശേഷിപ്പിച്ചത്. ഒന്നര ഡിഗ്രിയോളം കോണീയവ്യാസം അദ്ദേഹം കണക്കാക്കി. NGC 6603, മർകരിയൻ 38 എന്നീ തുറന്ന താരവ്യൂഹങ്ങളും എഡ്വേഡ് എമേഴ്സൺ ബർണാഡ് B92, B93 എന്നിങ്ങനെ പട്ടികപ്പെടുത്തിയ രണ്ട് ഇരുണ്ട നീഹാരികകളും M24 ന്റെ ഭാഗമാണ്. M24 എന്നത് NGC 6603 തന്നെയാണെന്ന് ചിലർ തെറ്റായി പട്ടികപ്പെടുത്തിയിട്ടുമുണ്ട്. ആകാശഗംഗയുടെ ധനു, ധനു-ഓരായം സ്പൈറൽ ആമുകളുടെ ഭാഗമാണ് M24 ലെ അംഗങ്ങൾ.
300px|ലഘുചിത്രം|നടുവിൽ|M24 ന്റെ സ്ഥാനം

## അവലംബം

വർഗ്ഗം:താരവ്യൂഹങ്ങൾ
വർഗ്ഗം:മെസ്സിയർ വസ്തുക്കൾ
വർഗ്ഗം:ധനു (നക്ഷത്രരാശി)
ഹാഷ് ടേബിൾ

ഹാഷ് ടേബിൽ എന്ന് പറയുന്നത് ഒരു തരത്തിലുള്ള വിവരശേഖരമാണ്(ഡാറ്റാ സ്ട്രക്‌ച്ചർ). ഡാറ്റ/വിവരത്തിനു മേലാണു ഒരു പ്രോഗ്രാമിൽ തിരുത്തലുകളും മറ്റ് ഓപ്പറേഷനുകളും കംപ്യൂട്ടറിൽ നടത്തുന്നത്. അത്തരം ഓപ്പറേഷൻസ് നടക്കുന്നതിനു, വിവരങ്ങൾ താത്കാലികമായി സൂക്ഷിയ്ക്കേണ്ടതുണ്ട്. ഈ വിവരം സൂക്ഷിയ്ക്കുന്നത് ഒരു പ്രത്യേക ഘടനയിലാകുന്നത്, ആ വിവരശേഖരത്തിന്മേലുള്ള (ഡാറ്റാസ്ട്രക്ച്ർ) ഓപ്പറേഷനെ കൂടുതൽ കാര്യക്ഷമമാക്കിയേക്കാം. മേൽ ചൊന്നതു പോലെ ഹാഷ്ടേബിൾ അത്തരമൊരു വിവരശേഖരമാണിത്. 

ലഘൂകരിച്ച് പറയുകയാണങ്കിൽ ഒരു ഹാഷ്ടേബിളിൽ കീയ് വാല്യു പെയറുകൾ ഉണ്ടാകും. ഓരോ വിവരത്തിനും/ഡാറ്റയ്ക്കും  ഓരോ താക്കോൽ/കീയ് ഉണ്ടാകും. ഈ കീയ്/താക്കോൽ ഉപയോഗിച്ച് എളുപ്പം വാല്യൂ/വിവരത്തിനെ തിരഞ്ഞെടുക്കാനാകും. യഥാർത്ഥത്തിൽ കീയിൽ നിന്നും ഹാഷ് ഫൺക്ഷൻ ഉപയോഗിച്ച് ഒരു കൂട്ടം വിവരങ്ങൾ സൂക്ഷിച്ച ഇടത്തിലേക്കുള്ള ഒരു ഇൻഡെക്സ്/സൂചിക കണക്കാക്കുകയും. അവിടെ നിന്നും വിവരത്തിലേയ്ക്ക് കണക്ക് കൂട്ടി എത്തി ചേരുകയും ചെയ്യുകയാണു.

ഒരു മാതൃകാപരമായ ഹാഷ് ഫൺക്ഷൻ ഓരോ ഹാഷ് കീയും തികച്ചും വ്യത്യസ്തമായ വിവരങ്ങളിലേയ്ക്കുള്ള ചൂണ്ട് പലക നൽകേണ്ടതാണു. പക്ഷെ അത്തരമൊരു അവസ്ഥയിൽ എത്തി ചേരുക ബുദ്ധിമുട്ടാണു. മിക്കവാറും ഹാഷ്ഫൺകഷനുകൾ ഒന്നിലധികം കീയ്കളെ ഒരേ വിവര ശേഖരത്തിലേയ്ക്ക് എത്തിക്കാറുണ്ട്. ഇത്ത്രം അവസ്ഥയെ ഹാഷ് കൊളീഷൻ എന്നു വിളിയ്ക്കുന്നു. ഹാഷ് കൊളീഷൻ എന്ന ന്യൂനതയെ പരിഹരിക്കാനുള്ള പദ്ധതിയും ഒരു ഹാഷ്ടേബിൾ ഡാറ്റാസ്രക്ചർ ഡിസൈനിൽ ഉൾപ്പെടുത്തേണ്ടതുണ്ട്.

നല്ല അളവിലുള്ള ഹാഷ് പട്ടികയിൽ, ഓരോ ലുക്കപ്പിനുമുള്ള ശരാശരി സമയ സങ്കീർണ്ണത പട്ടികയിൽ സംഭരിച്ചിരിക്കുന്ന ഘടകങ്ങളുടെ എണ്ണത്തിൽ നിന്ന് സ്വതന്ത്രമാണ്. പല ഹാഷ് ടേബിൾ ഡിസൈനുകളും ആർബിട്ടറി ഇൻസെർഷനും, കീ-പേയർ ജോഡികൾ ഇല്ലാതാക്കാനും അനുവദിക്കുന്നു, മോർട്ടിസന്റ് കോൺസ്റ്ററ്റിൽ ഓരോ ഓപ്പറേഷനിലും ആവറേജ് കോസ്റ്റ് വരുന്നു.

## അവലംബം
വർഗ്ഗം:ഡാറ്റാ സ്ട്രക്‌ച്ചറുകൾ
പഴശ്ശിരാജാ (1964-ലെ ചലച്ചിത്രം)

കുഞ്ചാക്കോ സംവിധാനം ചെയ്ത് 1964-ൽ പുറത്തിറങ്ങിയ മലയാളചലച്ചിത്രമാണ് ***പഴശ്ശിരാജാ***. കൊട്ടാരക്കര ശ്രീധരൻ നായർ പഴശ്ശിരാജയായി വേഷമിട്ടു. സത്യൻ,  പ്രേംനസീർ തുടങ്ങിയവർ പ്രധാന വേഷങ്ങളിൽ അഭിനയിച്ചു. വയലാർ രാമവർമ്മ എഴുതിയ ഗാനങ്ങൾക്ക് ആർ.കെ. ശേഖർ സംഗീതം പകർന്നിരിക്കുന്നു.

## അഭിനേതാക്കൾ
* കൊട്ടാരക്കര ശ്രീധരൻ നായർ – പഴശ്ശിരാജ 
* സത്യൻ
* പ്രേംനസീർ 
* എസ്.പി. പിള്ള
* ബോബൻ കുഞ്ചാക്കോ
* പങ്കജവല്ലി
* ശങ്കരാടി

## പുറത്തേക്കുള്ള കണ്ണികൾ
* 
* 

വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ചരിത്ര സിനിമകൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
പൂരകം

ഗണസിദ്ധാന്തത്തിൽ ഒരു ഗണം A യുടെ പൂരകം(complement) എന്ന് പറയുന്നത് ആ ഗണത്തിന് പുറത്തുള്ള വസ്തുക്കളെയാണ്. പൂരകം രണ്ട് തരമുണ്ട് കേവല പൂരകവും, ആപേക്ഷിക പൂരകവും.  A യുടെ കേവല പൂരകം സമസ്തഗണം U വിൽ ഉള്ളതും  A യിൽ ഇല്ലാത്തവയുമാണ്.  A യുടെ B നിന്നുള്ള ആപേക്ഷിക പൂരകം, B യിൽ ഉള്ളതും A യിൽ ഇല്ലാത്തതുമായ വസ്തുക്കളുമാണ് (ഇവിടെ A, B യുടെ ഉപഗണം ആവാം, അവാതിരിക്കയും ചെയ്യാം). ഇതേ തത്ത്വം സംഖ്യകൾക്കും പ്രയോഗിക്കാം. b മൂലകം(radix) ഉള്ള n അക്കങ്ങളുള്ള ഒരു സംഖ്യ y യുടെ മൂലകപൂരകം(radix complement) കിട്ടാനുള്ള സൂത്രവാക്യം ഇപ്രകാരമാണ് : bn-y. ഉദാഹരണത്തിന് 12 ന്റെ മൂലകപൂരകം 102 - 12 = 88 ആകുന്നു. 12 ന്റെ പൂരകം ഇപ്രകാരവും ലഭിക്കാം

```
9 9 -
 1 2
_____
 8 7 +
   1
_____
 8 8
```

ഈ രീതി ഉപയോഗിച്ച് ദ്വയാങ്കസംഖ്യാവ്യവസ്ഥയിലുള്ള ഒരു സംഖ്യയുടെ ഒന്നിന്റെ പൂരകവും , രണ്ടിന്റെ പൂരകവും ലഭിക്കാം. ഒന്നിന്റെ പൂരകം കിട്ടാൻ ആ  വാക്കിൽ ഉണ്ടാകാവുന്ന ഏറ്റവും വലിയ സംഖ്യയിൽ നിന്ന് പൂരകം എടുക്കേണ്ട സംഖ്യ വ്യവകലനം ചെയ്യണം. ഉദാഹരണത്തിനു് 12 എന്ന സംഖ്യ 8 ബിറ്റ് വാക്ക് വലിപ്പം (word size) ഉള്ള കമ്പ്യൂട്ടറിൽ ഇങ്ങനെയാണ് കാണുക :  0 0 0 0 1 1 0 0 ഇതിന്റെ ഒന്നിന്റെ പൂരകം താഴെക്കാണുന്ന രീതിയിൽ ലഭിക്കാം. ഓരോ ബിറ്റും തിരിച്ചിട്ടാലും(flip each bit) ഒന്നിന്റെ പൂരകം ലഭിക്കും. 


27
26
25
24
23
22
21
20
radix exponent


128
64
32
16
8
4
2
1
value



1
1
1
1
1
1
1
1
all bits on


0
0
0
0
1
1
0
0
subtract 12


1
1
1
1
0
0
1
1
result


ഇനി ഇതിന്റെ രണ്ടിന്റെ പൂരകം കിട്ടാൻ ഒന്നിന്റെ പൂരകത്തിൽ ഒന്നു കൂട്ടിയാൽ മതി


27
26
25
24
23
22
21
20
radix exponent


128
64
32
16
8
4
2
1
value


1
1
1
1
0
0
1
1
+


0
0
0
0
0
0
0
1
=


1
1
1
1
0
1
0
0
result


കമ്പ്യൂട്ടറിൽ ഋണസംഖ്യകൾ (negative numbers) സംഭരിക്കാൻ(represent) ഉപയോഗിക്കുന്ന ഒരു മാർഗ്ഗമാണ് രണ്ടിന്റെ പൂരകം(two's complement scheme). 
## അവലംബം

വർഗ്ഗം:ഗണസിദ്ധാന്തം
വർഗ്ഗം:ഗണിതം
പ്രകാശചികിത്സ

ചില രോഗാവസ്ഥകൾ ഭേദപ്പെടുത്തുവാനായി  നിയന്ത്രിതമായ തോതിൽ  സൂര്യപ്രകാശമോ കൃത്രിമ പ്രകാശമോ ശരീരത്തിൽ നേരിട്ട് പതിക്കുവാൻ അനുവദിക്കുന്ന ചികിത്സ രീതിയാണ്‌  **പ്രകാശ ചികിത്സ**. സോറിയാസിസ് പോലുള്ള ചില ത്വക് രോഗങ്ങൾ , ചില മനോരോഗങ്ങൾ, നിദ്രയിലെ ചില ക്രമക്കേടുകൾ,നവജാത ശിശുക്കളിലെ മഞ്ഞപ്പിത്തം എന്നിവയ്ക്ക് പ്രകാശ ചികിത്സ സാധാരണയായി ഉപയോഗിക്കാറുണ്ട് .

## നവജാത ശിശുക്കളിലെ മഞ്ഞപ്പിത്തം

പല കാരണങ്ങളാൽ ശരീരത്തിൽ ബിലിറൂബിൻറെ  അളവ് കൂടുന്നത് നിമിത്തം നവജാത ശിശുക്കളിൽ  മഞ്ഞപ്പിത്തം ഉണ്ടാവുന്നു. പ്രകാശ ചികിത്സ നൽകുമ്പോൾ സിസ് ബിലിരുബിൻ വെള്ളത്തിൽ കൂടുതലായി ലയിക്കുന്ന ട്രാൻസ് ബിലിരുബിൻ ആയി മാറുകയും പിത്തരസത്തിലൂടെ ശരീരത്തിൽ നിന്ന് പുറന്തള്ളപ്പെടുകയും ചെയ്യുന്നു.നീലപ്രകാശമാണ്‌ സാധാരണയായി  ഉപയോഗിക്കുക.പ്രകാശ ചികിത്സ  നൽകുമ്പോൾ കണ്ണും ജനനേന്ദ്രിയവും  കട്ടിയുള്ള തുണി കൊണ്ട് മൂടുകയും മറ്റു ശരീരഭാഗങ്ങളിൽ പ്രകാശം നേരിട്ട് പതിക്കുവാൻ അനുവദിക്കുകയും ചെയ്യുന്നു.നവജാത ശിശുക്കളെ ഇളംവെയിൽ കൊള്ളിക്കുന്നതിന്റെ ഉദ്ദേശ്യവും ഇതു തന്നെയാണ്.

## ത്വക് രോഗങ്ങൾ
### സോറിയാസിസ്
ശരീരത്തിലെ പ്രതിരോധ സംവിധാനത്തിലെ തകരാർ നിമിത്തം ഉണ്ടാവുന്ന പകരുകയില്ലാത്ത അസുഖമാണ് സോറിയാസിസ്. ചർമ്മത്തിൽ ചിലയിടങ്ങളിലായി ചുവന്നു തിണർക്കുകയും വെളുത്ത ശല്ക്കങ്ങൾ പോലെ ചർമം ഇളകി വരുകയും ചെയ്യുന്ന അവസ്ഥയാണിത്. സോറിയാസിസിന് അൾട്രാ വയലറ്റ് രശ്മികളുപയോഗിച്ചുള്ള ചികിത്സ ഫലപ്രദമാണ്. ഇതു രണ്ടു തരമുണ്ട്.
* **അൾട്രാവയലറ്റ് എ** 
ഈ രീതിയിൽ സാധാരണ സൊറാലിൻ(psoralen) എന്ന മരുന്ന് കൂടി ഉപയോഗിക്കുന്നു. ഇത് *PUVA therapy *എന്ന് അറിയപ്പെടുന്നു. ഡോക്ടറുടെ നിർദ്ദേശാനുസരണം സൊറാലിൻ ഉള്ളിൽ കഴിക്കുകയോ ചർമ്മത്തിൽ തേക്കുകയോ ചെയ്യുന്നു. അതിനു ശേഷം അസുഖബാധിതമായ ചർമ്മഭാഗത്തിൽ അൾട്രാവയലറ്റ് എ വിഭാഗത്തിൽ പെട്ട  പ്രകാശം നിശ്ചിത സമയത്തേക്ക് പതിക്കുവാൻ അനുവദിക്കുന്നു. രോഗം ശമിക്കുവാൻ ഏകദേശം ഇരുപത്തഞ്ച് പ്രാവശ്യത്തെ ചികിത്സ ആവശ്യമാണ്.  
***അൾട്രാവയലറ്റ്  ബി**
ഡോക്ടർമാർ പൊതുവേ നിർദ്ദേശിക്കുന്നത് ഈ രീതിയാണ്‌. അസുഖബാധിതമായ ചർമ്മഭാഗത്തിൽ അൾട്രാവയലറ്റ് ബി വിഭാഗത്തിൽ പെട്ട  പ്രകാശം നിശ്ചിത സമയത്തേക്ക് പതിക്കുവാൻ അനുവദിക്കുന്നു. ആഴ്ചയിൽ മൂന്ന് തവണ ഇപ്രകാരം ചെയ്യേണ്ടതാണ്‌.ഏകദേശം മുപ്പതു പ്രാവശ്യത്തെ ചികിത്സ മൂലം പരമാവധി ഫലം ലഭിക്കുന്നു.

### വെള്ളപ്പാണ്ട്
വെള്ളപ്പാണ്ടിന്  **PUVA therapy**  ഫലപ്രദമായി കണ്ടുവരുന്നു.പ്രകാശ ചികിത്സ തനിയേയും ഉപയോഗിക്കാറുണ്ട്.

## മനോരോഗങ്ങൾ
'Seasonal affective disorder'ന് തീവ്രതയേറിയ പ്രകാശം കൊണ്ട് രാവിലെയും വൈകുന്നേരവുമുള്ള  ചികിത്സ ഫലപ്രദമാണെന്ന് തെളിഞ്ഞിട്ടുണ്ട്. 

## നിദ്രയിലെ ക്രമക്കേടുകൾ
ശരീരത്തിലെ ജൈവ ഘടികാരത്തിന്റെ താളപ്പിഴ മൂലമുണ്ടാകുന്ന രോഗങ്ങളാണ് സർകാഡിയൻ റിഥം ഡിസോർഡേർസ്.ഇത്തരം രോഗങ്ങളുടെ ചികിത്സക്ക് തീവ്രതയേറിയ പ്രകാശം കൊണ്ടുള്ള ചികിത്സ ഗുണകരമാണ്.

## അവലംബം

വർഗ്ഗം:ചികിത്സാരീതികൾ
വർഗ്ഗം:പ്രകാശചികിത്സ
ഗ്ലൈക്കോസ്‌മിസ്

റൂട്ടേസി സസ്യകുടുംബത്തിലെ ഒരു ജനുസ് ആണ് **ഗ്ലൈക്കോസ്‌മിസ്** .
പാണൽ, പാണ  എന്നെല്ലാം  പ്രാദേശികമായി അറിയപ്പെടുന്നു .
## അവലംബം


വർഗ്ഗം:സസ്യജനുസുകൾ
പിൻഗാമി

രഘുനാഥ് പലേരിയുടെ തിരക്കഥയിൽ സത്യൻ അന്തിക്കാട് സംവിധാനം ചെയ്ത് 1994-ൽ പുറത്തിറങ്ങിയ മലയാളചലച്ചിത്രമാണ് ***പിൻഗാമി***. മോഹൻലാൽ ക്യാപ്റ്റൻ വിജയ്‌ മേനോൻ ആയി പ്രധാന വേഷമിട്ടു. കനക,  തിലകൻ, ജഗതി ശ്രീകുമാർ തുടങ്ങിയവർ പ്രധാന വേഷങ്ങളിൽ അഭിനയിച്ചു. ചിത്രത്തിന്റെ സംഗീതം ജോൺസണും ഗാനരചന കൈതപ്രവും നിർവഹിച്ചിരിക്കുന്നു.  

## താരനിര

## ഗാനങ്ങൾ
*വരികൾ:കൈതപ്രം
*ഈണം:  ജോൺസൺ

## അവലംബം

## അഭിനേതാക്കൾ

## പുറത്തേക്കുള്ള കണ്ണികൾ
* 
* 

വർഗ്ഗം:1994-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ‏‎
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ രാജഗോപാൽ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:കൈതപ്രം-ജോൺസൺ ഗാനങ്ങൾ
വർഗ്ഗം:കൈതപ്രത്തിന്റെ ഗാനങ്ങൾ
നായ്‌ത്തേക്ക്

20 മീറ്റർ വരെ വലിപ്പം വയ്ക്കുന്ന ഒരു മരമാണ് നായ്‌ത്തേക്ക്. . ഏഷ്യയിൽ മിക്കയിടത്തും കാണുന്നു. പലയിടത്തും ഔഷധങ്ങളായി ഉപയോഗിക്കുന്നു. ഇലപൊഴിക്കുന്ന വൃക്ഷമാണ്. ഭക്ഷ്യയോഗ്യമായ കായ്‌കൾ മനുഷ്യരും പക്ഷികളും തിന്നാറുണ്ട്. Apis cerana എന്ന തേനീച്ചകൾ ഈ മരത്തിൽ കൂടുകൂട്ടാറുണ്ട്. Bastard Teak എന്നു പറയാറുണ്ട്.

## അവലംബം

## പുറത്തേക്കുള്ള കണ്ണികൾ
* ഔഷധഗുണങ്ങളെപ്പറ്റി
* http://eol.org/pages/5390780/overview

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കേരളത്തിലെ സസ്യജാലം
ഷേബാലി

മലയാളത്തിലെ കഥാകാരനും ബാലസാഹിത്യകാരനുമായ ഒരു പുരോഹിതന്റെ തൂലികാ നാമം. കേരളത്തിലെ എല്ലാ ബാലമാസികകളിലും കഥകളും ബാലകവിതകളും  എഴുതിയിരുന്നു. 70-80 കളിൽ നിരവധി റേഡിയോ നാടകങ്ങൾ ആകാശവാണിക്കു വേണ്ടി തയ്യാറാക്കിയിരുന്നു. 80-കളിൽ പൂഞ്ചോല ബാലമാസികയുടെ പത്രാധിപരായിരുന്നു.  ഇപ്പോൾ അമേരിക്കയിൽ മലയാളി സംഗമം എന്ന ഒരു ഓൺലൈൻ പത്രത്തിന്റെ ബ്യൂറോ ചീഫ് ആയി പ്രവർത്തിക്കുന്നു. ഇദ്ദേഹം ഇന്ത്യാ പ്രസ്സ് ക്ലബ് ഫിലാഡൽഫിയ ചാപ്റ്ററിന്റെ ഡയറക്ടർ ബോർഡിലെ അംഗമാണ്

## ഗ്രന്ഥങ്ങൾ
*പൊന്നിമലയുടെ താഴ്‌വാരങ്ങളിൽ (നോവൽ)
*സ്വപ്നത്‌ പനേഹ്‌ (നോവൽ)
*മനസൊരു സാക്ഷി (റേഡിയോ നാടകങ്ങൾ)

## അവലംബം
കള്ളാട്

കോഴിക്കോട് ജില്ലയിലെ വടകര താലൂക്കില് മരുതോങ്കര ഗ്രാമ പഞ്ചായത്തിലെ ഒരു ഗ്രാമമാണ് **കള്ളാട്**. രണ്ട് ഭാഗം നദികളാൽ അതിരിടുന്ന ഈ ഗ്രാമം കാർഷിക വൃത്തിയെ പ്രധാന വരുമാന മാർഗ്ഗമായി ആശ്രയിക്കുന്നു.

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
അകലെ

ശ്യാമപ്രസാദ് രചനയും സംവിധാനവും നിർവ്വഹിച്ച് 2004-ൽ പുറത്തിറങ്ങിയ മലയാളചലച്ചിത്രമാണ്  ***അകലെ***. പൃഥ്വിരാജ്, ഗീതു മോഹൻദാസ്, ഷീല  തുടങ്ങിയവർ പ്രധാന വേഷങ്ങളിൽ അഭിനയിച്ചു. ചിത്രത്തിന്റെ സംഗീതം എം. ജയചന്ദ്രനും ഗാനരചന ഗിരീഷ്‌ പുത്തഞ്ചേരിയും നിർവ്വഹിച്ചിരിക്കുന്നു. വിഖ്യാത അമേരിക്കൻ നാടകമായ *[[ദ ഗ്ലാസ്സ് മെനാജെറി|ദ ഗ്ലാസ്സ് മെനാജെറിയിൽ]]* നിന്നു പ്രചോദിതമായാണ് ഈ ചിത്രം നിർമ്മിക്കപ്പെട്ടത്.

## കഥാതന്തു
കേരളത്തിൽ താമസമാക്കിയ ഒരു ആംഗ്ലോ-ഇന്ത്യൻ കുടുംബത്തിന്റെ കഥയാണ് *അകലെ*. നീൽ (പൃഥ്വിരാജ്) തുച്ചമായ വേതനത്തിൽ ഒരു ക്ലാർക്ക് ജോലി നോക്കുന്നു. അവന്റെ ആഗ്രഹം ഒരു തിരക്കഥാകൃത്ത് ആവുക എന്നതാണ്. പക്ഷേ നീലിന്റെ അമ്മ മാർഗരെറ്റ് (ഷീല) അവരുടെ വികലംഗയായ മകൾ റോസിനെ (ഗീതു മോഹൻദാസ്) പറ്റി വ്യാകുലയാണ്.

## അഭിനേതാക്കൾ
* പൃഥ്വിരാജ് – നീൽ ഡികോസ്റ്റ
* ഷീല – മാർഗരെറ്റ് ഡികോസ്റ്റ
* ഗീതു മോഹൻദാസ് – റോസ് ഡികോസ്റ്റ
* ടോം ജോർജ് – ഫ്രെഡി ഇവാൻസ്

## പുറത്തേക്കുള്ള കണ്ണികൾ
* 
* 

വർഗ്ഗം:2004-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ശ്യാമപ്രസാദ് സംവിധാനം ചെയ്ത ചലച്ചിത്രങ്ങൾ‏‎
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
മഗ്ഗം

തുണികൾ നെയ്തെടുക്കുവാൻ പരമ്പരാഗത നെയ്ത്തു തൊഴിലാളികൾ ഉപയോഗിച്ചിരുന്ന ഒരു യന്ത്രമാണു് **മഗ്ഗം** അഥവാ **കൈത്തറി**   നീളത്തിൽ വലിച്ചുനിർത്തിയ പാവിന്റെ നൂലിഴകളിലൂടെ ഓടം ഓടിച്ചാണു് ഇതിൽ തുണികൾ നെയ്യുന്നതു്. പാവിന്റെ ഇഴകളുമായി ബന്ധിപ്പിച്ച ചില കോലുകളിൽ മാറിമാറി ചവിട്ടിയാണു്  പാവിന്റെ ഒന്നിടവിട്ട നൂലിഴകൾ എയർത്തുകയും താഴ്ത്തുകയും ചെയ്യുന്നതു്. കൈപ്പ്ടിയുള്ള ഒരു ചരടു് വലിച്ചാണു് ഓടം ഒടിക്കുന്നതു്. 

മുമ്പ് ഉപയോഗിച്ചിരുന്ന  കുഴിമഗ്ഗത്തിന്റെ പരിഷ്കൃത രൂപമണു് മഗ്ഗം. യന്ത്രത്തറികൾ പ്രയോഗത്തിൽ വന്നുതുടങ്ങിയതോടെ കൈയും കാലുമുപയോഗിച്ചു് പ്രവർത്തിച്ചിരുന്ന **മഗ്ഗം** നെയ്ത്തു് തെരുവുകളിൽ നിന്നും അപ്രത്യക്ഷമായി തുടങ്ങി.

വർഗ്ഗം:കൈത്തറി
മാതൃഭൂമി ന്യൂസ്

മാതൃഭൂമി ഗ്രൂപ്പിന്റെ ഉടമസ്ഥതയിലുള്ള ഒരു മലയാള വാർത്താചാനലാണ്  **മാതൃഭൂമി ന്യൂസ്**. തിരുവനന്തപുരത്താണ് മാതൃഭൂമി ന്യൂസ് ചാനലിന്റെ ആസ്ഥാനം. 2013 ജനുവരി 23-നാണ് ചാനൽ പ്രവർത്തനമാരംഭിച്ചത്.

2013 ജനുവരി 23-നു രാവിലെ 10.30നു് തിരുവനന്തപുരത്തെ ന്യൂസ് ചാനലിന്റെ ആസ്ഥാനത്ത് മാനേജിങ്ങ് ഡയറക്ടർ എം.പി. വീരേന്ദ്രകുമാറും, മാനേജിങ്ങ് എഡിറ്റർ പി.വി. ചന്ദ്രനും ചേർന്ന് തിരി തെളിച്ച് ചാനലിന്റെ ഉദ്ഘാടനം നിർവ്വഹിച്ചു.

## സാരഥികൾ
* മോഹനൻ നായർ - സി.ഇ.ഒ
* രാജീവ് ദേവരാജ് - ചീഫ് ഓഫ് ന്യൂസ്

## അവലംബം

## പുറമെ നിന്നുള്ള കണ്ണികൾ
*തത്സമയ സം‌പ്രേഷണം
 

വർഗ്ഗം:മലയാളം ദൃശ്യമാദ്ധ്യമങ്ങൾ
വർഗ്ഗം:തിരുവനന്തപുരം ആസ്ഥാനമായുള്ള കമ്പനികൾ
പുക സീമ

ഒരു എണ്ണ അല്ലെങ്കിൽ കൊഴുപ്പ് പുകയാൻ തുടങ്ങുന്ന ഊഷ്മാവാണ്  **പുക സീമ** (ഇംഗ്ലീഷിൽ: **Smoke point**). കൊഴുപ്പ്  ഗ്ലിസറോളും മറ്റു ഫാറ്റി ആസിഡുകളുമായി മാറുന്ന രാസപ്രവർത്തനം മൂലമാണ് ഇതു സംഭവിക്കുന്നത്. ഇങ്ങനെയുണ്ടാവുന്ന ഗ്ലിസറോളിൽ നിന്നും ഉണ്ടാവുന്ന അക്രോലീൻ (Acrolein) എന്ന അപൂരിത ആൽഡിഹൈഡ്  പുകയിലെ ഒരു ഘടകമാണ്. പുക മൂലം കണ്ണ്, തൊണ്ട എന്നിവിടങ്ങളിൽ എരിച്ചിൽ ഉണ്ടാകുന്നത്  അക്രോലിന്റെ സാന്നിധ്യം കൊണ്ടാണ്. പുകസീമയിൽ എണ്ണയുടെ രുചിയും പോഷകങ്ങളും നഷ്ടപ്പെടാൻ തുടങ്ങുന്നതിനാൽ സാധാരണയായി  ഉയർന്ന പുകസീമയുള്ള എണ്ണയാണ്  വറുക്കാനെടുക്കുന്നത്. എണ്ണയുടെ പുകസീമ അതിന്റെ ഉത്ഭവത്തെയും ശുദ്ധീകരണത്തെയും (refinement) അശ്രയിച്ചിരിക്കും  . എണ്ണയിലെ സ്വതന്ത്ര ഫാറ്റി ആസിഡിന്റെ അളവു കുറയുന്നതിനനുസരിച്ചും ശുദ്ധീകരണത്തിന്റെ അളവു കൂടുന്നതിനനുസരിച്ചും പുകസീമ ഉയരുന്നു . എണ്ണ ചൂടാക്കുമ്പോൾ സ്വതന്ത്ര ഫാറ്റി ആസിഡുകൾ ഉണ്ടാക്കുന്നതുകൊണ്ട് എണ്ണ കൂടുതൽ നേരം ചൂടാക്കുമ്പോൾ അതിന്റെ പുകസീമ കുറയുന്നു. വറുക്കാനെടുക്കുന്ന എണ്ണ രണ്ടു തവണയിൽ കൂടുതൽ ഉപയോഗിക്കാതിരിക്കാനൊരു കാരണം ഇതാണ് . ഒരേ എണ്ണയിൽ തുടർച്ചയായി വറുക്കുന്നതിനേക്കാൾ കൂടുതൽ എണ്ണയുടെ പോഷകശോഷണം ഒരേ എണ്ണയിൽ പലതവണ വറുക്കുന്നതു കൊണ്ട് ഉണ്ടാവുന്നു . എണ്ണയുടെ പുകസീമയെക്കാൾ ഉയർന്ന ജ്വലന ഊഷ്മാവിൽ (flash point) എണ്ണയിൽ നിന്നുള്ള ബാഷ്പം വായുവിനോട് ചേർന്ന് തീപിടിക്കുന്നു.

പലതരം കൊഴുപ്പുകളുടെ പുകസീമ താഴെക്കൊടുക്കുന്നു

## അവലംബം

* Cooking For Engineers: Smoke Point of Various Fats  - another list of smoke points along with some discussion on the subject
* Good Eats: Cooking Oil Smoke Points 
* 

വർഗ്ഗം:പാചകം
ഫാർമക്കോളജി

മരുന്നുകളുടെ പ്രവർത്തനം പഠിക്കുന്ന ശാസ്ത്രശാഖയാണ്  **ഫാർമക്കോളജി** . വൈദ്യത്തിന്റെയും ജീവശാസ്ത്രത്തിന്റെയും ഒരു വിഭാഗം കൂടെ ആണ് ഇത് . ജീവികളിൽ രാസപദാർത്ഥങ്ങൾ ഉണ്ടാകുന്ന  പ്രതിപ്രവർത്തനവും അവ ജീവികളിലെ സ്വാഭാവിക രാസപ്രവർത്തനത്തിൽ ഉണ്ടാക്കുന്ന മാറ്റങ്ങളും ആണ് ഇതിന്റെ പഠന വിഷയം.

## ഫാർമക്കോളജിയുടെ വിവിധ വിഭാഗങ്ങൾ
*ക്ലിനിക്കൽ ഫാർമക്കോളജി
*ന്യൂറോ ഫാർമക്കോളജി

## അവലംബം

## ബാഹ്യ ലിങ്കുകൾ

* American Society for Pharmacology and Experimental Therapeutics
* British Pharmacological Society
* Pharmaceutical company profiles at NNDB
* International Conference on Harmonisation
* US Pharmacopeia
* International Union of Basic and Clinical Pharmacology
* IUPHAR Committee on Receptor Nomenclature and Drug Classification 

വർഗ്ഗം:വൈദ്യശാസ്ത്രം
വർഗ്ഗം:ഫാർമക്കോളജി
ഋണസംഖ്യ

പൂജ്യത്തിൽ കുറവായ വാസ്തവികസംഖ്യകളെ **ഋണസംഖ്യ** എന്ന് പറയുന്നു.നഷ്ടത്തിന്റെയോ അസാന്നിദ്ധ്യത്തിന്റെയോ അളവ് സൂചിപ്പിക്കാനാണ് ഇവ മിക്കപ്പോഴും ഉപയോഗിക്കുന്നത്. ഉദാഹരണത്തിന് കടത്തെ ഋണസംഖ്യയാൽ കുറിക്കുന്ന മുതലായി കണക്കാക്കാം,എന്തിന്റെയെങ്കിലും അളവിലുണ്ടാകുന്ന കുറവിനെ ഋണസംഖ്യകൊണ്ട് കുറിക്കുന്ന വർദ്ധനയായി കണക്കാക്കാം.   ഋണസംഖ്യയാണെന്ന് സൂചിപ്പിക്കാൻ സംഖ്യക്കു മുൻപിൽ ഒരു ഋണ ചിഹ്നം ഇടുന്നു. ഉദാ -128. പൂജ്യം ഒരു ഋണസംഖ്യയോ ധനസംഖ്യയോ അല്ല. താഴെക്കാണുന്ന വാസ്തവികസംഖ്യരേഖ ഋണസംഖ്യ, പൂജ്യം, ധനസംഖ്യ എന്നിവ തമ്മിലുള്ള ബന്ധത്തെ കാണിക്കുന്നു.

ചൈനയിലെ ഹാൻ രാജവംശത്തിന്റെ കാലത്ത് (ബി.സി.ഇ 202 - സി.ഇ 220)എഴുതപ്പെട്ട 'ഗണിതശാസ്ത്ര കലയെക്കുറിച്ചുള്ള ഒമ്പത് അധ്യായങ്ങളിൽ' നെഗറ്റീവ് സംഖ്യകൾ ഉപയോഗിച്ചിട്ടുണ്ട്. ലിയു ഹുയി (ഏകദേശം മൂന്നാം നൂറ്റാണ്ട്) നെഗറ്റീവ് സംഖ്യകൾ കൂട്ടുന്നതിനും കുറയ്ക്കുന്നതിനുമുള്ള നിയമങ്ങൾ പ്രമാണീകരിച്ചു. ഏഴാം നൂറ്റാണ്ടോടെ, ബ്രഹ്മഗുപ്തനെപ്പോലുള്ള ഇന്ത്യൻ ഗണിതശാസ്ത്രജ്ഞർ നെഗറ്റീവ് സംഖ്യകളുടെ ഉപയോഗം വിവരിച്ചു. ഇസ്ലാമിക ഗണിതശാസ്ത്രജ്ഞർ നെഗറ്റീവ് സംഖ്യകൾ കുറയ്ക്കുന്നതിനും ഗുണിക്കുന്നതിനുമുള്ള നിയമങ്ങൾ വികസിപ്പിക്കുകയും നെഗറ്റീവ് ഗുണകങ്ങളുള്ള ഗണിതപ്രശ്നങ്ങൾക്ക് ഉത്തരം കണ്ടെത്തുകയും ചെയ്തു.

## ഋണസംഖ്യയുടെ സ്വഭാവഗുണങ്ങൾ (properties of negative numbers)
* ഒരു സംഖ്യയിൽ നിന്ന് ഒരു ഋണസംഖ്യ വ്യവകലനം ചെയ്യുമ്പോൾ അത് ഫലത്തിൽ സങ്കലനമാവുന്നു ഉദാ :   (+8) - (-2) = (+10). 
* ഒരു ഋണസംഖ്യയും ധനസംഖ്യയുമായുള്ള ഗുണിക്കുമ്പോൾ കിട്ടുന്നഫലം ഋണസംഖ്യയായിരിക്കും  ഉദാ : (+8) x (-2) = (-16)
* ഋണസംഖ്യകൾ മറ്റൊരു സംഖ്യയുമായി ഹരണം ചെയ്യുമ്പോൾ ഫലം ഋണമായിരിക്കും  ഉദാ : (+8) ÷ (-2) = (-4)

## അവലംബം
* Bourbaki, Nicolas (1998). Elements of the History of Mathematics. Berlin, Heidelberg, and New York: Springer-Verlag. ISBN 3-540-64767-8.
*  Struik, Dirk J. (1987). A Concise History of Mathematics. New York: Dover Publications.

വർഗ്ഗം:സംഖ്യകൾ
വർഗ്ഗം:ഗണിതം
ഇന്ത്യയിലെ സ്ത്രീകളുടെ അവകാശങ്ങളും നിയമവും

ജെൻഡർ നിയമതത്വശാസ്ത്രത്തിലെ പ്രധാന ഭാഗമാണ് സ്ത്രീയും നിയമവും എന്നത്. സ്ത്രീകളുടെ വ്യത്യസ്തങ്ങളായ അവകാശങ്ങളും അവ സംരക്ഷിക്കുന്നതിനും ഉറപ്പുവരുത്തുന്നതിനുമായി നടപ്പിലാക്കിയിട്ടുള്ള നിമയങ്ങളുമാണ് പ്രധാനമായും ഈ വിഷയത്തിന് കീഴിൽ വരുന്നത്.

സ്ത്രീകൾക്കും പുരുഷന്മാർക്കും തുല്യാവകാശമെന്നത് ഇന്ത്യയുടെ ഭരണഘടന വിഭാവനം ചെയ്യുന്ന മൗലികാവകാശങ്ങളിലൊന്നാണെങ്കിലും ലിംഗ നീതി എന്നത് ഇനിയും സാദ്ധ്യമാവാത്ത ലക്ഷ്യമായി തുടരുകയാണ്. സംരക്ഷിത വിവേചനം എന്ന ആശയത്തിലൂടെ, ഇന്ത്യയിലെ സ്ത്രീകളുടെ അവസ്ഥ വിലയിരുത്തി, സ്ത്രീകൾക്കായി പ്രത്യേക നിയമനിർമ്മാണവും പരിപാടികളും ആവിഷ്കരിക്കുന്നതിന് രാഷ്ട്രത്തിന് അനുമതി നൽകുന്നതിന് ഇന്ത്യൻ ഭരണഘടനയിൽ വ്യവസ്ഥയുണ്ട്. എന്നിരിക്കിലും സ്ത്രീകൾക്കെതിരായ അതിക്രമങ്ങളും വിവേചനങ്ങളും വർദ്ധിച്ചുവരുന്നതായിട്ടാണ് കണക്കുകൾ വ്യക്തമാക്കുന്നത്.
## ഭരണഘടനയും സ്ത്രീകളും
സ്ത്രീ - പുരുഷ വിവേചനം ഇല്ലാതാക്കുവാനുള്ള പൊതുവായ വ്യവസ്ഥകൾക്കൊപ്പം പ്രത്യേകമായ പല വ്യവസ്ഥകളും ഇതിനായി ഇന്ത്യയുടെ ഭരണഘടനയിൽ ഉൾച്ചേർത്തിരിക്കുന്നു. അവയിൽ പ്രധാനപ്പെട്ടവ താഴെ പറയുന്നു.
;അനുച്ഛേദം - 14: ഭാരതത്തിലെ എല്ലാ പൌരന്മാർക്കും നിയമത്തിനു മുന്നിലെ സമത്വം ഉറപ്പുനൽകുന്ന ഈ അനുച്ഛേദപ്രകാരം സ്ത്രിക്കും പുരുഷനും തുല്യാവകാശം ഉറപ്പാക്കണമെന്ന് ഭരണഘടന അനുശാസിക്കുന്നു.
;അനുച്ഛേദം - 15 (3): പ്രകാരം ,സ്ത്രീകളുടെയും കുട്ടികളുടെയും ക്ഷേമത്തിനായി സർക്കാരിന് പ്രത്യേക നിയമനിർമ്മാണം നടത്താമെന്ന് പറയുന്നു. 14-ൽ പറയുന്ന നിയമത്തിന് മുന്നിലെ തുല്യത എന്നത് തുല്യനിലയിൽ ഉള്ളവർക്കിടയിൽ മാത്രമേ സാദ്ധ്യമാകൂ, ചരിത്രപരമായും സാമൂഹ്യമായും അസമത്വം അനുഭവിക്കുന്ന സ്ത്രീക്ക് പുരുഷനൊപ്പം എത്തുന്നതിനായി പ്രത്യേക വ്യവസ്ഥയെന്ന രീതിയിലാണ് ഇത് പ്രവർത്തിക്കുന്നത്.

## അവലംബം


വർഗ്ഗം:ഇന്ത്യയിലെ നിയമങ്ങൾ
മിൻക

പരമ്പരാഗതരീതിയിലുള്ള ഒരു ജാപ്പനീസ് ഭവനമാണ് മിൻക. ( കൃഷിക്കാർ, വ്യാപാരികൾ, കലാകാരന്മാർ (സമുറായ് കുലത്തിൽ പെടാത്തവർ )‌ എന്നിവരാണ് മിൻക ഭവനങ്ങളിൽ താമസ്സിച്ചിരുന്നത്. പൂർണമായും പരിസ്ഥിതി സൗഹാർദ നിർമ്മാണസാമഗ്രികളാണ് ഇവയിൽ ഉപയോഗിച്ചിരിക്കുന്നത്.

## ഭാഗങ്ങൾ

പ്രധാനമായും രണ്ടുഭാഗങ്ങളാണ് മിൻക വീടുകൾക്കുള്ളത്. യൂകയും(yuka), നിവയും(niwa). ഇവയിൽ വലിപ്പത്തിൽ വലുത് യൂകയാണ്. പ്രധാനമായും അടുക്കളയുടെ ധർമ്മമാണ് നിവ നിറവേറ്റിയിരുന്നത്. നിദ്ര, ഭോജനം, സൂക്ഷിപ്പുശാല തുടങ്ങിയ ആവശ്യങ്ങൾക്കായി യൂകയും ഇവർ പ്രയോജനപ്പെടുത്തിയിരുന്നു.

## നിർമ്മാണം
നിർമിതിയുടെ ചട്ടക്കൂടൊരുക്കാൻ തടിയാണ് പ്രയോജനപ്പെടുത്തിയിരുന്നത്. പുറം ഭിത്തി നിർമ്മിക്കാൻ മുള, കളിമണ്ണ് എന്നിവയും ഉപയോഗിച്ചു. സാധാരണയായി പുല്ല്, വൈക്കോൽ തുടങ്ങിയവകൊണ്ട് മേഞ്ഞ വീടുകളാണ് മിൻകകൾ. ചിലപ്പോഴൊക്കെ മേൽക്കൂരമേയാൻ ഓടുകളും ഇവർ ഉപയോഗിച്ചിരുന്നു. ഷോജി(shoji) എന്നറിയപ്പെടുന്ന കടലാസും വീടിന്റെ ചിലഭാഗങ്ങൾക്കായി ഉപയോഗിച്ചിരുന്നു.

വർഗ്ഗം:വീട്
വർഗ്ഗം:ജപ്പാൻ
പാന്തം

ലഘുചിത്രം|പാന്തം കൊണ്ട് കെട്ടിയ തെങ്ങോലകൾ
തെങ്ങോലയുടെ മദ്ധ്യഭാഗത്തുള്ള ഓലമടലിന്റെ പുറം‌പാളി മൂർച്ചയുള്ള കത്തിയോ കത്തിവാളൊ ഉപയോഗിച്ച് ചീന്തിയെടുക്കുന്ന ബലമുള്ള നാരിനെ **പാന്തം** അഥവാ **വഴുക** (മദ്ധ്യതിരുവിതാംകൂറിൽ) എന്ന് പറയുന്നു. വിറക്, ഓല എന്നിവ ഒന്നിച്ച്‌കെട്ടാൻ പാന്തം പ്രയോജനപ്പെടുന്നു. കൂടാതെ ഓലപ്പുര കെട്ടിമേയാനും ഓല ഉപയോഗിച്ചുള്ള പന്തൽ നിർമ്മാണത്തിനും പാന്തം ഉപയോഗിക്കാറുണ്ട്. സ്ഥലത്തിന്റെ അതിരിൽ മതിലിനുപകരം വേലികെട്ടാനായി മരങ്ങൾ കെട്ടിയോജിപ്പിക്കുന്നത് പാന്തം കൊണ്ടാണ്.

## മറ്റ് ഉപയോഗങ്ങൾ
ലഘുചിത്രം|ഇടത്ത്‌|തെങ്ങോലയിൽ നിന്നുള്ള പാന്തം
നല്ല ഉറപ്പും ബലവും ഉള്ള നാരാണ് പാന്തം. 
* പടയണിക്കോലങ്ങളിൽ ഒന്നായ പാറാവളയം വഴുക വളച്ച് അതിൽ ചെ‌ത്തിപ്പൂമാല ചാർത്തിയാണ് നിർമ്മിക്കുന്നത്. 
* പുഴയിൽ‌നിന്നും ചൂണ്ടയിട്ട് പിടിച്ചെടുക്കുന്ന മത്സ്യത്തെ നീളത്തിൽ ചീന്തിയെടുത്ത പാന്തത്തിൽ ഗ്രാമീണർ കോർത്ത് വെക്കാറുണ്ട്.
* കണിച്ചുകുളങ്ങര ക്ഷേത്രത്തിൽ നിവേദിക്കുന്ന തടി എന്ന വിഭവം തയ്യാറാക്കാനായി പാളയിൽ കൂട്ടുകൾ പൊതിഞ്ഞ് വഴുക കൊണ്ട് കെട്ടിയാണ് ചുട്ടെടുക്കുന്നത്.
* പാളത്തൊപ്പി കെട്ടിയെടുക്കുന്നത് പാന്തം കൊണ്ടാണ്

### ചൊല്ലുകൾ
* ഉലക്കയിൽ നിന്ന് പാന്തം പൊളിക്കുക 

## അവലംബം

വർഗ്ഗം:തെങ്ങ്